LEHENENGO ONLINE azienda-ENKANTE plataforma sortu dugu - Lorra, Nekazaritza eta Abeltzainen Zerbitzuak. Servicios Agrícolas y Ganaderos Lorra, Nekazaritza eta Abeltzainen Zerbitzuak. Servicios Agrícolas y Ganaderos\nLorra, Nekazaritza eta Abeltzainen Zerbitzuak. Servicios Agrícolas y GanaderosBerriakLEHENENGO ONLINE azienda-ENKANTE plataforma sortu dugu\nLEHENENGO ONLINE azienda-ENKANTE plataforma sortu dugu\nLehenengo online azienda-enkante plataforma sortu dugu.\nEz dago aurrekaririk Estatuan, eta sektore guztiarentzat dago erabilgarri.\nLorra S.Coop. kooperatibakook, Arteman Komunikazioa enpresarekin lankidetzan, urrats garrantzitsua eman dugu sektorearentzat: lehenengo online azienda enkante-plataforma garatu eta Ebayal-en e-commerce eredua landa-eremura eraman dugu. Iazko etxeko konfinamendu betean, konponbide teknologiko aitzindari baten aldeko apustua egin genuen, abeltzaintza-jarduera hori emaitza bikainekin jarraitzea ahalbidetu duena. Eredu horrek ez du aurrekaririk ez Euskadin ez Espainian, eta guk sektore guztiaren eskura jarri dugu.\nElikadura-katea babestea funtsezkoa zen garaian azienda salerostea ezinezkoa zenez, joan den martxoan konponbide bat bilatzea generabilen buruan, urteko enkanteen egutegiarekin –hiruhileko bakoitzean bat– jarraitzeko. Arazoa konpontzeko, Arteman Komunikazioaren laguntza izan genuen. Hiru aste eskasetan, online enkanteen webgunea garatu zen, eta 2020ko apirilaren 19an Euskadiko eta Espainiako lehenengo online enkantea egin zen, Aia Testaje Zentroak antolatuta. Arrakasta biribila lortu genuen, iaz beste hiru online enkantetan errepikatu duguna.\nGure online enkante-plataforma “Ebay” gisa jarduten duen webgune bat da, eta azienda-enkantea jarduera erabilgarriago eta erakargarriago bihurtu du. E-commerce webgune bat da, non abereak argazki eta bideoen bidez erakusten diren, denbora errealeko eskaintza-sistema baten eskutik. Interesdunek plataforman izena ematen dute aldez aurretik eta, ondoren, horretan sartu eta jendaurrean identifikatzen dira zenbakizko kodeen bidez. Norbaitek abere batengatik eskaintza egiten duenean, bere eskaintza handiena den edo azken eskaintza edo irteera-prezioa gainditzeko gutxienekora iritsi ez den jakinarazten zaio. Gainera, sistemak berehalako abisuak bidaltzen dizkie parte-hartzaileei, norbaitek eskaintza gainditu duen jakinarazteko.\nOnline enkanteak ostiraletik igandera antolatzen dira. Hasieratik, parte-hartzaileek online informazioa jaso dezakete eta abereak fisikoki ikustera joan daitezke –modu antolatuan eta osasun-neurri guztiekin– eta beren eskaintzak egin ditzakete. Epea amaitzen denean, eskaintza irabazlea ziurtatzen da eta salerosketa egiten da.\nKonponbideak web-plataforma eta online enkanteak koordinatzeko zerbitzua barne hartzen ditu. Gure talde teknikoa arduratzen da ekitaldia kudeatzeaz, erakunde antolatzailearekin lankidetzan: fitxak sortzen ditu, parte-hartzaileei sarbidea ematen die, erosleak ziurtatzen ditu eta txataz zuzenean arduratzen da, parte-hartzaileen kontsulta edo zalantza oro argitzeko.\nKonponbide hori Euskadiko eta Euskaditik kanpoko erakunde guztien eskura dagoen zerbitzua da. Formula horren arrakasta dela eta, aurtengo otsailean lehen online enkantea egin da eta beste hiru egingo dira apirilean, uztailean eta urrian.\nEgindako online enkanteetan hasierako aurreikuspenak gainditu egin dira. 2020an, 256 abere jarri dira online enkantean, eta 216 saldu dira; horietatik 64 Euskaditik kanpo joan dira, beste 7 autonomia-erkidegotara. 100 abeltzain baino gehiagok eman dute izena plataforman, erosteko asmoz, eta askoz interesdun gehiago konektatu dira enkante bakoitzean ikusle gisa, Estatuko toki guztietatik.\nSistemak abantaila eta joan-etorrien aurrezpen asko dakarzkie partaide diren alderdiei, eta, horren ondorioz, erosketaren eremu geografikoa handitu egin da eta animalia gehiago saldu dira, esaterako Galizian edo Andaluzian, nora aurrez aurreko enkantearekin iristen ez den.\nEkitaldiaren irismena ere asko handitu da. Azken online enkantean 1.000 pertsonak baino gehiagok jarraitu zuten pantailaren atzean, esparru barruan sartuko ziren 200 pertsonekin parekatuz, hau da, % 500etik gorako igoera egon da.\nTransformazio digitala sustatuz.\nKonponbideak erronka handia ekarri du, sektorearen berezitasunak kontuan hartuta, hots, teknologia berrien ezarpen txikia –batezbestekoaren oso azpitik– eta profesionalen zahartzea –Bizkaian, batez beste 60 urte baitituzte.\nHori guztia kontuan hartuta, plataforma erraz, intuitibo eta erabilerraza diseinatu da, baliabide didaktikoak barne hartzen dituena, hala nola bideo tutorialak eta erabilera-azalpenak, baita talde teknikoarekin zuzeneko txata ere enkantea egin bitartean. Kontuan hartu da, halaber, parte-hartzaile gehienek landa-eremuetatik parte hartzen dutela eta konexio-arazoak izan ditzaketela; beraz, zuzeneko jakinarazpen automatikoak eta denbora-erreserbak ezarri dira.\nProposamen berritzailea garatu dugu, oso denbora gutxian eta konfinamendu betean, etorkizuneko negozio-eredu berri gisa; aurrerapauso handia eman dugu, hortaz, sektorearen transformazio digitalean.


Escorts San Fernando - San Fernandoko puta eta masajista onenak\nSan Fernando eskolta\nHemen esklusiboena eta preziatuena ezagutuko duzu eskoltak San Fernando Buenos Aires. Mota guztietako okasioetarako konpainiako andre bikaina izango diren emakume finak. San Fernandoko sexu gutxien deskubritu dezakezu gure neska onenetan gozatzeko. Gure zerbitzarien segurtasunik onena jauntxoen eskura. ArgentinaXP-n San Fernandoko sexu-eskolta onenak aurkituko dituzu. Sexua eskoltako neska San Fernando, zure aukerarik onena.\nPuta San Fernandon\nBuenos Aireseko iparraldean, bere emakumeen edertasunaz gozatzera gonbidatzen zaituen auzo erakargarri hau dago. Lasai egoteko eta gozatzeko kintoen ezinbesteko lekua; Alderdi homonimoaren probintziako burua, hiriburu federaletik 30 kilometro baino gutxiagora kokatua.\nErakargarritasun handienetako bat San Lujan ibaiaren urtegian zehar egiten dituen ibilaldi ikusgarriak dira. Nahiz eta edozein jarduera edo ekitaldi, puta batek lagunduta San Fernando Buenos Aires, odisea are erakargarriagoa da.\nSexu bidelagunak San Fernando Buenos Airesen\nGainera, zorionekoa zara, hau ez baita edozein direktorio; baina VIP bildumarik onena Eskoltak San Fernando. ArgentinaXP.com webgunean iragartzen duten neska guztiak eskolta profesionalak dira, aldez aurretik haien benetakotasuna egiaztatu dutenak.\nBegiratu konfiantzaz profil desberdinak. Hemen eska dezakezu neska San Fernando etxean, edo galdetu hoteletara edo leku intimoetara ateratzen diren. Edertasun bakoitzaren profilean klik eginez gero, zure alde egiteko prest dauden xehetasun gehiago ikus ditzakezu.\nSan Fernando emagalduak\nTigrearen hegoaldean, oso erraza da bertara iristea Mitre trenbidetik edo Kostaldeko Treneko San Fernandoko C eta R geltokietatik. Autobus linea ugari ere badaude edo Ramal Tigre bidez autobidean bidaiatzea nahiago baduzu.\n-ren konpainiaz gozatzeko San Fernando emagalduak ez dago aitzakiarik. Emakume eder monumentalak beti zuri atsegin emateko prest. Zatoz erlaxatzera eskaintzen dituen erakargarritasun ugari dituen auzo paregabe honetan.\nEkitaldi berezi baterako edo bilera pribatuago baterako konpainia nahi duzun ala ez, ArgentinaXP.com-eko eskolta independenteak beti egongo dira hemen modu onenean gustura egoteko prest.


"Gehiengo zabalak osatzeko aukera guztiak zabalik daude" | EH Bildu Zarautz\n“Gehiengo zabalak osatzeko aukera guztiak zabalik daude”\nData: maiatza 31\nZarauzko Udalean gehiengo zabalak osatzeko aukera guztiak zabalik daudela adierazi du EH Bilduk, zortzi zinegotzi aukeratu berriek egindako agerraldian. “Emaitzetan argi ikus daiteke gehiengo zabal bat abertzalea dela Zarautzen. Eta, bestetik, gehiengo ezkertiar bat ere badago. Ikusten dugu gehiengo zabalak osatzeko aukera guztiak zabalik daudela. EH Bildu beti egon da denekin hitz egiteko prest era orain ere halaxe gaude, elkarrizketarako eta adostasun zabalak lortzeko zabalik”, esan du Itziar Muruak, EH Bilduren alkategaiak.\nEH Bilduk lortu dituen zortzi zinegotziek emaitzen balorazioa egin dute ostegun arratsaldean. Bertan nabarmendu dute inoizko emaitzarik onenak lortu dituela EH Bilduk Zarautzen, 2011ean alkatetza eskuratzeko izan zituzten bozak baino 300 gehiago, eta 2015ean baino 1.000 pasa gehiago. Ondorioz, zinegotzi bat gehiago izango du EH Bilduren udal taldeak, zinegotzi kopurua igo duen udal talde bakarra izanik. “Honek erakusten digu bide onetik goazela, herritarrek EH Bilduren lana babesten dutela eta pertsonak erdigunean jarriz, lanean jarraitu behar dugula”, esan du Muruak.\nItziar Muruak EH Bilduk osatutako zortzikotearen balioak nabarmendu nahi izan ditu: lau emakumez eta lau gizonezkoz osatuta egongo da taldea, “freskotasuna eta esperientzia, gaztetasuna eta heldutasuna, lanerako gogotsu, prestatuta, indartsu eta ilusioz dagoena”, esan du.\nAgerraldian, Muruak eskerrak eman dizkie hauteskundeetan EH Bildurengan konfidantza jarri duten zarauztar guzti-guztiei eta baita kanpainan zehar, hauteskunde egunean nahiz aurretik lanean aritu direnei, ekitaldietara azaldu direnei eta programaren osaketan parte hartu duten talde, eragile eta norbanako guztiei ere.\nInformazio gehiago, Urola Kostako Hitza-n eta Erlo Telebistan (bideoa).


LABek azalpenak eskatu ditu ertzaintzak eta udaltzaingoak Guardia Zibilaren kuartelean egindako omenaldiagatik : Irutxuloko Hitza\nLABek azalpenak eskatu ditu ertzaintzak eta udaltzaingoak Guardia Zibilaren kuartelean egindako omenaldiagatik\nSindikatutik kritikatu egin dute udaltzaingoaren presentzia omenaldian, eta azalpenak eskatu dizkiote Goia alkateari. Kuartelaren "historia beltza" gogora ekarri dute.\nErtzaintza eta udaltzaingoaren agenteak Intxaurrondoko Guardia Zibilaren kuartelera bertaratu ziren, koronabirusagatik hildako agenteari omenaldia egiteko.\nLarunbatean Guardia Zibilaren Intxaurrondoko egoitzan egindako omenaldira ertzaintzaren eta udaltzaingoaren zortzi ibilgailu gerturatu ziren, haien errespetua adierazi eta txalo egiteko, koronabirusagatik hildako bosgarren guardia zibilaren omenez.\nDonostiako udaleko LAB sail sindikalak gogor kritikatu du udaltzaingoaren parte hartzea, eta esan dute ez dutela ahaztu “Galindo generalak zuzentzen zuen Intxaurrondoko kuartelaren historia beltza”.\nAdierazi dute halako “omenaldi korporatiboak” antolatzea, eta horietan Udaltzaingoa, Ertzaintza, Polizia Nazionala eta Guardia Zibila kuartel horren inguruan nahasteak, asmo politiko argia duela: “gure historia hurbilean Guardia Zibilak eta Intxaurrondoko kuartelak izan duten historia ahaztea”, hain zuzen.\nSindikatuaren iritziz, udaltzaingoak ez luke horrelako ekimenetan parte hartu behar, “bere funtzio soziala ezberdina delako”. Eneko Goia alkateari galdegin diote, “ea jakitun zen Intxaurrondoko kuartelean prestatzen ari ziren ekimenaz, eta ea bera izan zen udaltzaingoko zuzendaritzari bertaratzeko agindua eman ziona”. LABen ustez, krisialdi egoera honetan ezinbestekoa da udalaren esku dauden giza baliabide guztiak herritarren zerbitzuan erabiltzea, “omenaldi ekimen propagandistikoak” egin beharrean.


«Bakardadea da osasun mentalerako dagoen arriskurik handienetako bat» | OsatuBerri\n«Bakardadea da osasun mentalerako dagoen arriskurik handienetako bat»\nBegoña Ibarrola • Psikologo eta idazlea\nArazoei aurre egiteko gaitasunari deitzen dio erresilientzia Begoña Ibarrola psikologo eta idazleak. Galdakao-Usansoloko Ospitalean egindako saio klinikoetan, sortzetikoa izan beharrean garatu daitekeen gaitasuna dela azpimarratu zuen, eta horretarako norbere buruaren ezagutza ezinbestekoa dela.\nErresilientzia ondo etorriko zitzaigukeen pandemiaren hasieran, ezta?\nBai. Garatzen den gaitasun bat da, eta zailtasunei aldarte onarekin aurre egitea ahalbidetzen dizu, katastrofe bat bezala ikusi beharrean erronka bat dela ikusiz. Aldaketak egiteko eta hobetzeko aukera ematen dizu, egokitzekoa. Kontua da erresilientzia ezin dela inprobisaziotik landu, eta batzuei tsunami batek bezala eragin diela pandemiak. Ito egin dira. Beste batzuk, aldiz, olatuei aurre egin eta surf egiteko gai dira.\nZergatik daukate batzuek erresilientzia gehiago beste batzuek baino? Erresilientzia berezkoa dugu?\nKontua ez da erresilientea izan edo ez izan. Gaitasun bat da, gizaki guztiok daukaguna eta garatu dezakegu edo ez. Potentzial horrekin zeozer egin dezaket eta garatu, edo kutxa gotor batean gorde eta hor utzi. Batzuek uste dute ez daukatela erresilientzia-gaitasunik, eta orduan ez dute garatzen, baina gizaki guztiok indartu dezakegu.\nNeurri batean, behintzat, genetikoa da?\nEz. Genetikak eragina du, izaerarekin zerikusia duen heinean. Hezkuntzak eta inguruak ere zerikusia daukate, baita esperientziek ere, arriskuetatik gehiegi babestu izanak esaterako. Pertsonalitateak zeresan handia du, baina inguruak ere bai.\nEsan izan duzu gehiegizko enpatia kaltegarria izan daitekeela. Zergatik?\nBai, sanitarioen kasuan eta gizarte-laguntzan bai. Beharrezkoa da enpatia-maila jakin bat, baina ez pazientearen sufrimenduak zu ezgaitu bazaitzake. Horregatik, edozein gaitasun bezala, ezin da muturreraino eraman. Logikoki pertsona enpatikoak oso baliotsuak dira gizarte-langintzan eta osasungintzan.\nEzagutzen dituzu enpatia gehiegi dutenak?\nBai, noski. Sufrimendu enpatikoa deitzen diogu, eta gertatzen da ezin duzunean hesi bat eraiki sufritzen duen pertsonaren eta zure artean. Orduan, sufritzen ari denak beste sufritzen duzu eta ez zaitezke izan erreferentea eta babesa.\nMina «integratu» behar dela esan duzu, eta ez ukatu. Zertan desberdintzen dira?\nUkatzen baduzu hesi bat eraikitzen ari zara errealitatearen eta zeure artean. «Integratuz» gero, onartu egiten duzu errealitatea. Zeure esperientzien maletan sartzen duzu, eta zeure egiten duzu. Alde negatiboak eman dizkizu, baina tresnak ere bai. Agian segurtasuna eman dizu gustatzen ez zaizkizun lekuetatik irteteko. Mina integratzean zure motxilan esperientzia hori gordetzen duzu, eta bakea ematen dizu. Esperientzia ukatzean, berriz, tentsio ikaragarria sortzen duzu, eta ez duzu irakaspenik ateratzen esperientzia horretatik. Gainera, beti jakingo duzu zeure buruaren zati bat ukatzen ari zarela, eta ez duzula onartu nahi. Ongizate emozionalerako bidean «integrazioa» funtsezkoa da.\n«MUNDU GUZTIAK EZ DU BALIO ZAILTASUNEI AURRE EGITEN LAGUNTZEKO»\nHorretarako geure buruak ezagutzearen garrantzia azpimarratu duzu.\nBai, bai. Norberarekiko konfiantza eta introspekzioa garrantzitsuak dira. Ez baldin baduzu gogoeta egiten esperientziez, ez duzu jakingo zelan eragin dizuten. Gogoeta egitea beharrezkoa da zeure burua onartzeko. Zeure burua ezagutzen duzunean, zerbaitek eragiten badizu, hurrengoan berriz gertatzen denean ez duzu gauza bera erantzungo, konfiantza eta ezagutza dituzulako. Zure baliabide pertsonalen ezagutza, alegia.\nGarrantzitsua da lagunen sare on bat izatea?\nFuntsezkoa. Bakardadea da osasun mentalerako arriskurik handienetako bat, eta babes-sarea prebentzio tresna bat da. Hala ere, babes-sare horrek ondo aukeratuta egon behar du. Pentsatzen baduzu lagun diezazukeen jende asko daukazula inguruan, eta gero horiek ez badizute ondo laguntzen, esan nahi du ez duzula aukeraketa on bat egin. Oso selektiboak izan behar dugu gure harremanetan, eta mundu guztiak ez du balio zailtasunei aurre egiten laguntzeko. Batzuetan, maite duzun nor edo nor hiltzen denean, lagun askok lagun izateari uzten diote, ez dakitelako zelan lagundu, edota batzuetan ez dutelako zure intimitatea errespetatzen. Errespetuz egin behar da bidelagun-lana, eta lan hori ez daki mundu guztiak egiten.\nBegoña Ibarrola, 2020ko azaroan Galdakao-Usansoloko Ospitalean egindako «Erresilientzia garai zailetan» saioan.\nZelan garatu dezakegu erresilientzia?\nErresilientziaren garapenean eragina duten hainbat faktore daude, eta horietako bat introspekzioa da. Norbere buruarekiko konfiantza eta emozioen erregulazioa ere bai. Oso garrantzitsua da jakitea txarto egiten diguten emozioen intentsitatea jaisten. Emozioak ez dira negatiboak, baina txarto sentiarazten gaituzte. Zeharo garrantzitsua da horiek transformatzen jakitea eta irteera ematen jakitea.\nDuela hamarkada batzuk baino erresilientzia gutxiago dauka gizarteak?\nBai. Umeak larregi babestuta daude, eta familiek ez diete uzten zailtasunei aurre egiten. Kendu egiten dizkiete bideko harriak, eta arazo larria da, zeren erortzen zarenean altxatzen ikasten baituzu. Inoiz ez bazara erori, ez duzulako harririk topatu, lehen harrian ez duzu jakingo zer egin. Pentsatuko duzu sekulako mendia dela, eta inoizko ezbeharrik handiena dela. Indarra garatzen da zailtasunei aurre eginez, erronkak gainditzen eta erortzen. Gehiegizko babesa kaltegarria da, eta ume asko bigunegiak dira; oso hauskorrak.\nGarrantzia ematen diozu arnasketari lasaitzeko tresna bezala.\nNoski. Emozio bakoitzak egoera bat eragiten digu gogoan zein gorputzean. Ez dira psikologikoak bakarrik. Emozio bat sentitzen dugunean, odolera substantzia kimikoak isurtzen ditugu. Beraz, haserre gaudenean, adrenalina asko daukagu, eta erraietatik datorren erantzun bat ematera bultzatzen gaitu. Inpultsiboa. Kontziente izan behar dugu arnasketa-teknikak landuz lasaitu egin gaitezkeela.\nKanpotik nahiko hutsalak eman arren…\nBai, sekulako eragina daukatelako. Zeure arnasaren erritmoa aldatzen baduzu, zure sistema parasinpatikoa aktibatzen duzu, eta lasaitu egin zaitezke. Sinpatikoarekin, berriz, takikardiak, izerditzeak, estresa eta antsietatea sor ditzakezu. Garunean frenoa eta azeleragailua dauzkagu, eta azeleragailuari eman eta eman ari bagara… Autoak istripua izateko aukera gehiago dauzka. Frenoa ere sakatu behar da. Teknika hauek medikuntza-fakultateetan erakutsi behar dira, estres askoren aurrean erabakiak hartu behar dituztenean lagungarriak izango zaizkielako profesionalei.


Pazkoa 6: Pozetarako aukeratuak | Iñaki Beristainen bloga\n(Igandeko ebanjelioa: Jn 15, 9-17)\nErlijioez eta hitz egiten dugunean, sarri entzuten da esaten, erlijioa bizitzea eta zein erlijio bizi nor bakoitzak bere aukerara daukan zerbait dela. Pertsona bakoitzaren eskubidea izanik, bakoitzari bere aukera errespetatu behar zaiola. Eta nik ez dut ezetzik esango, noski. Nola esan ezetz, erlijioa giza eskubide oinarrizkoa izanik? Bakoitzak ikusi behar du zertan sinetsi eta nola sinetsi.\nBaina, ikuspegi horren azpian, bada zerbait nik nire fedearekin ongi uztartu ezin dudana. Esan diezaioket norbaiti nik kristau izatea aukeratu dudala, katoliko izatea eta molde honetan sinetsi eta bizitzea. Baina, sakonera jota, nik ezingo nuke hori horrela esan. Nik, sentitzen dudana adierazteko, beste hau esan beharko nuke: Jesusek aukeratu nau, Jesusen Jainkoak aukeratu nau, eta nik sinetsi egin dut. Aukeraren subjektua aldatuko nukeela, alegia. Niretzat, alderdi horretatik, erlijioa ez da nik aukeratu dudan zerbait, baizik Jainkoarekiko harremanean aukeratua sentitu naiz.\nHau guztia esaten dut, gaurko ebanjelioak aipatzen duen horri erreparatuz: «Ez nauzue zuek ni aukeratu, nik aukeratu zaituztet zuek». Badaukat errezelo gordea, ez ote den aukera honen kontzientzia gure elizetan falta duguna. Ez dugula geure bizitza aukera pertsonal baten erregalutzat ikusten eta hartzen. Erlijioa halako gune ezezagun batetik gainera erori zaigun meteorito baten antzera ikusten dugula. Hemen jaio garelako, beti horrela egin dugulako, gure historia den bezalakoa izan delako…\nEta gero aukera pertsonal horren bizipoza falta zaio gure fedeari! Aukera pertsonal horrek bere barnean daraman maitasun-ukitua falta zaio. Eta ez gaitu gure fede horrek bizipozten. Gure elizkizunak ez dira festazko gertaera. Gure sakramentuak ez dira ezer askoren adierazgarri. Eta dena sentidu gabetu egin zaigu geure ohiturakeriaren esku aspertuetan. Eta ez dakigu gure kristau-elkarteak nola berritu eta nola sutu. Ez dakigu nola sor daitekeen biziera berritu baten eragin gaztetzailea. Eta gehiena ilun, triste.\n«Honetaz hitz egin dizuet, nire poza zuengan izan dadin, eta zuen poza bete-betea izan dadin». Hau da bokazioa, oinarrizko bokazioa, maitasunezko aukerari dagokion biziera: poza. Eta pozaren eskasiak eraman beharko gintuzke gure kristau-fedearen barrenak aztertzera. Zergatik galdu dugu kristau izatearen biziera pozgarria? Zergatik ikusten da hain poz gutxi gure ospakizunetan? Zergatik etsi dugu? Zerk eusten zion orain arte gure sinesmenari? Ez ote zaigu barruko esperientzia sakona hustu?\nNik niretzako daukat maitasunezko aukera horren kontzientziak bakarrik eraman gaitzakeela pozik bizitzera. Beste gauza askok ere ematen dute poza. Baina Ebanjelioko pozaz ari naiz. Eta poz berezi hori ezertatik zintzilik baldin badago, honetatik dagoela esango nuke: neure bizitza Jainkoak aukeratu eta maitatu duela jakitetik. Gauzak era batera edo bestera egin, ez da berdin; zintzoa izan edo ez dakit nolakoa izan, ez da berdin; baina benetako poza ez dago gure gauzetatik zintzilik. Benetako pozaren giltza ez daukagula, alegia, guk, Jainkoak baizik.\nEta Ebanjelioa horregatik da Berri On, Jainkoak aukeratu gaituela esaten digulako; Jainkoak maitatu gaituela errepikatzen digulako. Eta horretatik pozten zaigu bihotza, gertatuak gertatu. Horretatik espero dugu barkazioaren berregitea. Aukera pertsonal horren kontzientziak ematen digu inork kenduko ez digun barne-poza. Eta gaur gure elkarteak berritu nahi ditugunean, uste dut ez genukeela adarretatik hasi behar, sustraitik baizik. Eta sustraia, esaten ari naizenez, uste dut Jainkoaren esperientzia pertsonala lantzea dela. Horretarako atera behar dugu behar adina adore eta baliabide, beste guztiak ez baikaitu berritze eder baten oinarrira eramango. Gu, pozetarako aukeratuak izan gara!\nEsta entrada fue publicada en Bizia, Pazkoa y etiquetada Poza por admin. Guarda enlace permanente.


Erreserbatu zure estantzia\nM&UGA, gure hotela, zure etxea izatea nahi dugulako.\nWEBGUNEA OSATZEN ARI GARA, LASTER EGONGO DIRA ATAL GUZTIAK ESKURAGARRI\nGoza ezazu tratu pertsonal eta hurbilaz\nIngurune naturala eta deskantsatzeko aproposa\n“M&UGA HOTELA” Elorrioko hirigune historikoaren erdialdean dagoen establezimendu txiki bat da.”M & UGA HOTELA” Elorrioko hirigune historikoaren erdialdean dagoen establezimendu txiki bat da.\nCasajarako Markesaren Jauregiko zerbitzarien etxean kokatua, erabat berritutako eraikina da, historiaz eta istorioz betetako leku batean egoteko esperientzia eskaintzen duena.\nHotelak oinezko inguru historikoaz gozatu eta atsedena hartzeko aukera ematen digu, lorategi bikain baten isiltasunarekin, ikuspegi paregabeekin, eta, aldi berean, herriko plazaren, terrazen eta denda txikien zalapartaz gozatzeko aukera ematen digu, baita Elorrioko ondare ibilbideaosatzen duten kaleen artean galtzeko aukera ere.\nElorrioko Hiria, Euskadiko erdialdean kokatua eta ingurune natural sentsazional batez inguratuta, leku ezin hobea da naturan atsedena hartzeko eta gure inguruko edozein puntutara txangoak antolatzeko. Distantziek –Bilbo 30 minutu, Donostia eta bere Alde Zaharra 45 minutu, Gasteiz eta Artiuma 50 minutu, kostaldea, Zarautz, Lekeitio, Urdaibai edo Gaztelugatxe, ordubete baino gutxiago edo Etxebarri jatetxea, munduko hirugarren onena, 5 minututara, Elorrio oso ondo komunikatutako abiapuntua bilakatu egiten dute gure destinoko onena ezagutu eta gozatzeko.\nM&UGA Hotelean , Maiderrek eta Nikok pertsonalki artatuko zaitugu, zure egunak gure artean benetako gozamenekoak izan daitezen lagunduko dizugu; ideiak, esperientziak… emango dizkizugu zure egonaldiak zure nahiei eta itxaropenei erantzun diezaien.\nAnimatu eta zatoz Elorrio eta Euskalherriarekin gozatzera. Zure zain gaude.\nEskerrik asko, zure mezua behar bezala bidali da.\nEzin izan da mezua bidali. Mesedez, saiatu berriro geroago.


Gatibu eta Alerta Gorria taldeek jantziko dute asteburuko agenda - Araba - Alea.eus\nGatibu eta Alerta Gorria taldeek jantziko dute asteburuko agenda\nErredakzioa 2019-10-11 13:15\n21:00etatik aurrera, Jimmy Jazzen izango da Gatibu taldea.\nBestelako ekintzak ere izango dira; Argantzonen, esaterako, Herri Txikien Eguna antolatu dute larunbaterako. Laudion, bestetik, Elkano: lehen mundu bira filma eskainiko dute.\nHitzorduz beteta dator asteburu honetan ere Euskararen Agenda. Kontzertuak, antzerkiak eta bestelako ekintzak izango dira Arabako txoko askotan.\nGatibu taldea igoko da Jimmy Jazz aretoko eszenatokira. Gasteizen bueltan da Gernikako taldea, pasa den abenduan Azken indioak lana aurkeztu ostean. Toki bera aukeratu dute gaur gauean, 21:00etan, eskainiko duten kontzerturako. Bestetik, Legutioko nagusien bertso eskola aurkeztuko dute, 20:00etan, Kultur Etxean.\nLarunbatean, besteak beste, Herri Txikien Eguna antolatu dute Herri Txikiak Bat asanbladako gazteek. 12:00etatik hasita, egun osoko egitaraua prestatu dute Argantzonen; tartean, umeen txokoa, bertso bazkaria eta kontzertuak izango dira. Lautadara salto eginez, Agurainen jaietan jarraitzen dute. Ttek elektrotxarangak girotuko du eguerdi partea, eta txosnagunean, Alerta Gorria eta Los Zopilotes Txirriaos taldeak izango dira oholtza gainean, 23:00etatik aurrera.\nIgandean zinemaz gozatzeko parada izango da. Laudioko Laudioalde eskolako zinean, Elkano: lehen mundu bira filmaren proiekzioa egingo dute, 17:30ean, eta sarrera 3 euroren truke eskuratu ahal izango da.\nBeste ekintza asko izango dira aste bukaeran; Euskararen Agenda atalean aurkituko dituzue guztiak. Asteburu on!


AGOIZKO UDAL MUSIKA ESKOLA - Ayuntamiento de Aoiz/Agoizko Udala\n1980. urterako, Bilaketa kultur taldeak sortua zuen Mariano García Musika Akademia Salvador Gutiérrezen eta Patxi Goñiren eskutik. Garai batean, akademiak musika eta mugimendu 56 ikasle izan zituen. Soka, haize eta perkusio zenbait instrumentu ematen ziren.\nAgoizko Musika Eskolak 88-89 ikasturtean eman zituen bere lehen urratsak, María Asunción Belzunegui alkate zen garaian. Orduan sinatutako hitzarmenaren bidez, Mariano García Musika Akademia eta Agoizko Musika Eskola batu ziren eta Bilaketa taldea hartu zuen eskolaren kudeaketa. Ikastetxeko hezkuntza proiektua prestatu zen eta curriculumari gaineratu ziren beste instrumentu batzuk, pianoa, esaterako.\n2004. urteaz geroztik ez du Bilaketak kudeatzen, eskolako Patronatuak baizik.\nAgoizko Musika Eskola arautu gabeko musika irakaskuntzako zentroa da. Hizkuntza eskaintza 4 urtetik gorako haurrei, gazteei eta helduei zuzenduta dago, aurretik musikaren inguruko ezagutza eduki ala ez eduki.\nEskolan ere Kontserbatorioko Gradu Erdira sartzeko proba presta daiteke.\nAgoizko udal musika eskolako patronatua (pdf).\nPresidentea: Sonia Madurga Arcelus\nZuzendaria: Nati Biurrun\nIkasketa-burua: Iban Galdós\nAdministraria: Yolanda Azcona\nTelefonoa: 948 33 44 20\nIkasketa Plana (pdf).\nMusika eta mugimendua, musika hizkuntza, abesbatza, banda, instrumentu taldea, soinua, trikitixa, klarinetea, saxofoia, zeharkako txirula, txistua, fanfarrea, tronboia, tronpeta, pianoa, perkusio eta gitarra.\nIRAKASLEAK ETA BAKOITZAREN ESPEZIALITATEA:\nAdrián Sáez de Albéniz: gitarra.\nUnai Casado: zeharkako flauta.\nIñigo Legasa: tronpeta eta tronboia, fanfarrea eta helduen musika hizkuntza.\nXabier Ibáñez: klarinetea.\nHéctor Ramírez: saxofoia, musika hizkuntza, musika eta mugimendua eta banda.\nMiglena Spasova: perkusioa, musika hizkuntza eta musika eta mugimendua.\nNati Biurrun: pianoa, musika hizkuntza eta abesbatza.\nIban Galdós: akordeoia eta trikitixa.\nCarlos Peñaranda: txistua.\nZuzendaritza proiektua (pdf).\nBarne funtzionamenduko arautegia (pdf).\nEskola egutegia 2021-22 (pdf).\nTarifak 2021-22 (pdf).\n2021-2022 IKASTURTEKO KONTZERTUAK:\nEguberria: abenduaren 22a, asteazkena – Kultur Etxea. 18:00 GABONETAKO KONTZERTUA (bideoa)\nMartxoak 25, 18:00etan. Kontzertu orokorra (Kultur etxea)\nApirilak 1, 18:00etan Kitarra entzunaldia (Kultur etxea)\nApirilak 13, 11:30tan Kotzertu Didaktikoa soilik San Miguel eskolari eskeinia (Kultur etxea)\nMaiatzak 17, 19:00etan Txistu entzunaldia Huarteko musika eskolarekin bateratuta (Kultur etxea)\nEkainak 4, 19:00etan Musikala “Coco” (Kultur etxea)\nMaiatzak 14, 11:00ean. Kalejira Agoizko kaleetan zehar musika eskolako talde ezberdinekin.\nEkainak 17, 19:00etan. Kurtso amaierako kontzertua (Kultur etxea)


Mari Luz Esteban: Hitza, Gorputza eta Emozioak | Dinamoa Azpeitiko Sormen Gunea\n2022.03.17 | Hitza\nHitzaren Eskolako hirugarren edizio honetan Mari Luz Esteban izan da hirugarren irakaslea, eta bere hilabetearen kronika da hau.\nArgi neukan hasieratik, izenburua eman nion nire hilabeteko eskolari: Hitza, Gorputza eta Emozioak. Ikuspegi feminista bat.\nHorien arteko harremanen inguruan pentsatzera gonbidatu ditut, betiere ikuspegi feminista batetik, baina baita antropologiak ematen dizkigun erremintekin ere; bai gorputzaren antropologiak eta bai antropologia feministak.\nSarrera orokor gisa feminismoaren eta gorputzaren arteko harremanak ikusi genituen; une desberdinetan bai generoa bai gorputza bai subjektu feminista nola elkarlotu diren. Eta hor ikusi genuen baita ere feminismoak nola teorizatu dituen gorputzak modu oso diferenteetan; horri deitu genion gorputz teorikoak. Baina ikusi genuen baita ere politika mailan nola erabili duen feminismoak gorputza. Gorpuztasuna, orokorrean. Teknika oso desberdinak eta aldarrikapen oso desberdinak. Gorputz politikoen adibideak ikusi genituen, eta parte hartzaileek ere ekarri zituzten eurenak.\nEgia esan, oso gustura. Parte hartzaileak oso partehartzaileak dira, eta gainera eskarmentu handia dute bai arte munduan, irakaskuntzan, antzerkian, literaturan… eta horrek asko aberastu du ikastaroa nire ustez.\nGero gorputz metodologia aurkeztu nien pixka bat, gorputz ikerketa zeri deitzen zaion. Eta zertarako balio ahal duen, bai feminismoan edo bai sorkuntzan. Eta adibide desberdinak ikusi genituen. Kartzelan egondako emakume baten bizipena, adibidez. Baina baita erostismoaren garrantzia ere. Edo gorputzak duen garrantzia maitasunean, bai amodioan eta bai desamodioan. Eta zahartzaroaren inguruko kontuekin bukatu dugu.\nEgunero-egunero parte hartzaileek lanak ekarri dituzte, testuak batez ere, edo zerbait pentsatuta, eta nik egiten nituen aurkezpenak baina gehiago izan da solas bat. Ondo pasatu dugu. Egin dugu dantza, egin dugu kantatu… denetarik egin dugu, ez bakarrik hitz egin. Aberatsa izan da, ni behintzat oso gustura egon naiz.\nEz da bakarrik jarrera parte hartzailea eduki dutela. Hori ere bai. Baina bakoitza bere arloan ari da lanean eta eskarmentu bat daukate, eta eskarmentu hori ekarri dute eskolara. Eta horrek aberastu du egin duguna. Denon artean hitz egin, lehendik landuta zeukatena ekarri, besteekin komentatu… Espero nuen parte hartzailea izatea baina normalean baino parte hartzaileagoa izan da, eta niretzat aberatsagoa, ze ni ere elikatu naiz.\nUnibertsitatetik kanpo ere egin daitezke unibertsitatean egiten diren gauzak, eta hau da adibide on bat. Kasu honetan parte hartzaileek beharbada ez dute ikerketa egingo baina nik planteatu dudana da ikerketa eta sorkuntza, azken batean, oso hurbil daudela.\nAurrekoaSorkuntza bekak 2022


Nola identifikatu kosmetiko naturalak (eta zein diren haien onurak) | Consumer\nNola identifikatu kosmetiko naturalak (eta zein diren haien onurak)\nBenetako kosmetiko naturalak erraz ezagutzeko gakoak eta aholkuak\narabera: Igandea, 2018ko abenduaren 23a\nNaturala saldu egiten da. Gero eta informatuagoak, kontsumitzaileek beren izaerari egokitzen zaizkion produktuak bilatzen dituzte, beren eraginkortasunaz gain jasangarriak eta beren buruarekiko eta ingurumenarekiko errespetuzkoak direnak. Merkatu globalak 9.500 milioi euro baino gehiago mugitzen ditu, eta urtero %8 eta %10 bitartean hazten da. Baina natural gisa eskaintzen den guztia ez da benetan berdea. Hurrengo artikuluan, hala diren kosmetikoak ezagutzeko gakoak ematen ditugu.\nKosmetika naturala: ezagutu behar dituzun gakoak\nProduktu kosmetiko bat naturaltzat jotzeko, ziurtatzaile gehienek baldintza hauek bete behar dituzte:\n% 90ek, gutxienez, landare-jatorriko osagai naturalak izan behar ditu (olio esentzialak, loreak, fruituak, sustraiak, etab.). ), minerala (ura, buztina edo itsas gatza) edo animalia (erregina-jelea edo erle-argizaria, adibidez).\nAnimalietan probatu ez izana eta formulazioan transgenikorik ez izatea.\nLehengairik ez sartzea (bereziki konposatu kimikorik), pertsonei edo inguruneari kalterik egiten ez dietela zalantzarik izanez gero.\nElaborazio-prozesuek iraunkorrak izan behar dute ingurumenarekin, energia-kontsumoa murriztuz, kutsadura minimizatuz eta bilgarri birziklatuekin edo birziklagarriekin.\nEkologikotzat edo organikotzat jo ahal izateko, Cosmos estandarrak ezartzen du osagai ekologikoen %95, gutxienez, landare- edo animalia-jatorrikoak direla ziurtatuta eduki behar direla.\nPedro Catalárentzat, teknologia kosmetikoan doktore eta Twelve Beautyren fundatzailearentzat, “osagai natural gehienek aparteko onurak ekartzen dizkiote osasunari. Olio sintetiko bat geldoa da azalarentzat, eta landareen eratorriek, berriz, beren funtzionaltasuna hobetzen laguntzen duten elikagaiak dituzte”. Bestalde, kosmetiko naturalak erabiltzen ditugunean, ez dugu uzten urarekin dutxatzen garen hondakinik.\nLarruazalaren tolerantzia, oro har, kosmetiko tradizionaletan baino hobea den arren, garrantzitsua da gogoratzea naturala edo ekologikoa ez dela kaltegarria. Norberak egiaztatu behar du zein produktuk funtzionatzen duen hobekien, bere beharren arabera eta alergia edo intolerantzia pertsonalak kontuan hartuta. Paloma Borregón doktorearentzat, Madrilgo Beteré Klinikako Dermatologiako arduraduna, “kosmetika naturala fidagarria da ziurtatuta dagoen bitartean, eta haren eraginkortasuna frogatzen duten azterketak dauden bitartean. Kontuz ibili behar da, batzuetan kosmetika ekologikoa saltzen baitigute arazo guztiei irtenbidea emateko, eta garrantzitsua da dermatologoak adieraztea zer produktu mota den egokia azal-mota bakoitzerako”.\nBestalde, Katalák onartzen du, kosmetika tradizionalak gero eta konnotazio negatibo gehiago izan arren, Europar Batasunak lan bikaina egiten duela eta etengabe berrikusten duela osagaien segurtasuna; beraz, ez da kezkatu behar osagai kaltegarriei buruz hitz egiten dutenek. Hala ere, honako hau dio: “Larruazalaren osasunari epe ertain edo luzean eragiten dioten osagai batzuk badaude, sulfatoak esaterako, lagungarriak direnak\ngarbitu eta aparra eman garbiketako produktuetan, azala babesik gabe utz dezaketenetan. Kontserbatzaile batzuek ukipen-dermatitisa eragin dezakete, baita haurtxoentzako eta adinekoentzako produktuetan ere, eta, batez ere, etilen oxidotik eratorritakoetan. Etiketan PEG, PPG eta -eth atzizkiak bereiz ditzakegu.\nNola identifikatu benetako kosmetika naturala\nVida Sana elkarteak sei aholku ematen ditu benetan naturala den produktu bat aukeratzeko:\n1. Gehien gustatzen zaizkigun markak bilatu eta fabrikatzaileari buruzko informazioa jaso. Ezer ezkutatu gabe duten enpresek beren ziurtagiria eta osagaien zerrenda sartu ohi dituzte beren webgunean.\n2. Ziurtatutako kosmetika aukeratzea. Espainian ohikoenak BioVidaSana, Cosmos eta Natrue dira.\n3. Osagaiei erreparatu; garrantziaren arabera ordenatuko dira. Zenbat eta atzerago agertu, orduan eta txikiagoa izango da azken produktuaren ehunekoa.\n4. Hobea da osagai gutxiko kosmetika, eta gehienak landare-jatorrikoak izatea. Bereizteko, jakin behar da latinezko landarearen izena erabiltzen dela, eta, ondoren, aqua, water edo distilate, hidrolato eta lore-uretarako; extract, estraktuetarako; oil, olioetarako; butter, landare-gurinetarako; eta wax, argizarietarako.\n5. Osasunerako edo ingurumenerako arriskutsuak izan daitezkeen osagaiak saihestea. Zerrenda osoa ikusteko, kontsultatu Ecoesteticaren webgunea.\n6. Ziurtatu kosmetikak legezko baldintza guztiak betetzen dituela eta behar bezala erregistratuta dagoela.\nedertasun iraunkortasun kosmetikoak natural-eu productos ecológicos-eu


Saint-Nizier-sur-Arroux - Wikipedia, entziklopedia askea.\nSaint-Nizier-sur-Arroux Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 116 biztanle zituen.\nMarguerite ROY (2014-2020)\n46° 48′ 16″ N, 4° 08′ 20″ E / 46.8044°N,4.1389°E / 46.8044; 4.1389Koordenatuak: 46° 48′ 16″ N, 4° 08′ 20″ E / 46.8044°N,4.1389°E / 46.8044; 4.1389\nÉtang-sur-Arroux, Charbonnat, Dettey, Saint-Didier-sur-Arroux, La Tagnière eta Thil-sur-Arroux\n2007an Saint-Nizier-sur-Arroux udalerrian erroldatutako biztanleak 116 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.\n2007an 82 etxebizitza zeuden, 47 familiaren etxebizitza nagusia ziren, 28 bigarren erresidentzia ziren eta 7 hutsik zeuden. 78 etxeak ziren eta 4 apartamentuak ziren. 47 etxebizitza nagusietatik 37 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 8 etxek hiru zituzten, 14 etxek lau zituzten eta 22 etxek bost zituzten. 39 etxek euren parking plaza propioa zuten azpian. 24 etxetan ibilgailu bat zegoen eta 20 etxetan bat baino gehiago zituzten.\nSaint-Nizier-sur-Arroux udalerriko biztanleria-piramidea 2009an .\n2007an lan egiteko adina zuten pertsonak 74 ziren, horien artean 51 aktiboak ziren eta 23 inaktiboak ziren. 51 pertsona aktiboetatik 50 lanean zeuden (24 gizon eta 26 emakume) eta 1 langabezian (1 emakume eta 1 emakume). 23 pertsona inaktiboetatik 9 erretiraturik zeuden, 2 ikasten zeuden eta 12 "bestelako inaktibo" gisa sailkaturik zeuden.\n2000. urtean Saint-Nizier-sur-Arroux udalerrian 12 nekazaritza-ustiategi zeuden.\nCharbonnat (2,5 km)\nThil-sur-Arroux (3,5 km)\nSaint-Didier-sur-Arroux (3,6 km)\nLa Tagnière (6,2 km)\nLa Boulaye (6,5 km)\nÉtang-sur-Arroux (7,9 km)\nAzken aldaketa 2 urtarrila 2020(e)an, 00:23(e)tan\nOrriaren azken aldaketa: 2 urtarrila 2020, 00:23.


XI. Express Zinema Jaialdia - Kulturklik Profesional\nXI. Express Zinema Jaialdia\nIturria: Festival de Cine Express\nDale Al Play Elkarteak “ZINEMA EXPRESS XI. JAIALDIA” antolatu du, honako oinarri hauen arabera:\nPortugaleteko Zinema Express Jaialdia 2019ko irailaren 21ean (larunbata) egingo dugu. Plazak bete arte, nahi duten guztiek parte hartu ahal izango dute, inolako mugarik (adina, nazionalitatea) ez dagoelako.\nParte-hartzea taldeka egingo da eta bakoitzak gehienez 7 kide izango du.\nJaialdian parte hartu ahal izateko, aurretik izena eman behar da www.festivalcineexpress.com webgunean eta hurrengo datuak beharrezkoak izango dira:\nTaldearen arduradun baten izen-abizenak eta NAN zenbakia\nTaldearen arduradunaren telefono zenbakia\nTaldearen kide guztien helbide elektronikoa\nInskripzioa egiteko epea 2018ko ekainaren 20tik irailaren 6ra bitartean dago zabalik. Antolatzaileek eskubide osoa dute ezarritako data baino lehenago epea ixteko baldin eta parte hartzeko plazak agortzen badira.\nFilm laburrak jaialdiaren egunean bertan burutu beharko dira. Horretarako, parte hartzen duten taldeek 10 orduko tartea izango dute, 9:00etatik 19:00etara.\nTalde bakoitzak lan bakarra aurkeztu ahal izango du.\nFilm laburrak burutzeko jarraitu beharreko gaiak grabazioaren egunean bertan argituko zaizkie partaide guztiei, 9:00etan, Portugaleteko Gazte Gelan.\nFilm labur bakoitza taldearen arduradunak bete eta sinatu behar duen fitxa batekin entregatu behar da. Film laburra ez da onartuko fitxa hau gabe.\n19:00ak baino beranduago entregatutako lanek ezin izango dute saririk jaso.\nFilm labur bakoitzaren iraupena ez da 3 minututik gorakoa izango, kreditu-izenburuak barne. 3 minutuko iraupena gainditzen duten lanek ezin izango dute saririk jaso.\nAntolatzaileek jaialdiaren egunean Portugaleteko hainbat toki proposatuko dute. Filmek leku horietako hiru gutxienez agertu beharko dute.\nFilmek jatorrizkoak eta argitaragabekoak izan beharko dute. Egile-eskubideei buruzko legeria hautsiz gero, antolatzaileek ez dute horren erantzukizunik izango.\nFilm laburrak euskaraz zein gaztelaniaz aurkez daitezke.\nFilm laburrak antolatzaileek emango duten USB batean entregatuko dira.\nHurrengo formatuak lehentasuna izango du, dena den, beste formatu batzuk onar daitezke antolatzaileek egoki ikusten badute: H.264 MP4 edo MOV (1280×720 / 1920×1080). Hala ere, antolatzaileek formatu honetan aurkeztu ez diren film laburrak ez proiektatzeko eskubidea izango dute.\nParte hartuko duten film laburrak jaialdian zehar proiektatuko dira.\nFilm labur garaileak aukeratzeko antolatzaileek euskal ikus-entzunezkoen munduan ezagutza zabala duten hiru epailek osatutako epaimahaia izendatuko du.\n1. saria: 1.000 € + trofeoa\n2. saria: 800 € + trofeoa\n3. saria: 600 € + trofeoa\nAkzesita saritu gabeko Portugaleteko egile onenari: trofeoa\nDiru-kopuru hauei, indarrean dauden arau fiskalekin bat etorrita, nahitaezkoak diren atxikipenak aplikatuko zaizkie. Diru-kopurua talde bakoitzean inskribatutako kideen artean banatuko da, taldekide guztiak kopuru bera jasotzen.\nEpaimahairen erabakia apelaezina izango da.\nEpaileek hutsik utzi ahal izango dute sari bat edo guztiak.\nPartaideek antolatzaileei burututako film laburren komunikazio publikorako, eta erreprodukziorako eskubideak ematen dizkiete, modu ez esklusiboan, jaialdirako promoziorako helburuekin bakarrik (proiekzioak jaialdian zehar, web-orrialdea, jaialdiaren Youtube kanal ofiziala).\nLehiaketari buruzko edozein informazio behar izanez gero, antolatzaileengana jo daiteke hurrengo telefono zenbakian 94 602 19 06, edo info@festivalcineexpress.com helbide elektronikoaren bidez.


Unibertsitateaz kanpoko Irakaskuntzako Ikastetxeen titular diren Irakaskuntza-Kooperatibentzako dirulaguntzak (2020) - Eusko Jaurlaritza - Euskadi.eus\nUnibertsitateaz kanpoko irakaskuntza-kooperatiben gastuei aurre egiteko dirulaguntzen deialdia egitea. Gastuok diruz lagundu daitezkeen jardueren ondoriozkoak izan behar dute, eta 2020ko urtarrilaren 1etik abenduaren 23ra bitartean sortutakoak.\na) Lehen ordainketa batean emandako zenbatekoaren % 75 ordainduko da, dirulaguntza eman dela jakinarazi ostean, hamar eguneko epean onuradunak ez badio dirulaguntzari espresuki uko egiten.\nb) Gainerako %25a, ordea, «Gastuaren justifikazioa» izeneko formulario normalizatua (III.eranskina) behar bezala beteta aurkeztean ordainduko da. Formulario horrekin batera, onartutako dirulaguntzaren zenbatekoa edo handiagoa osatzen duten fakturak ordainagiriak aurkeztu beharko dira. Agiri horiek aurkezteko epea 2020ko abenduaren 23an amaituko da, egun hori barne.\nDeialdiaren araudia AGINDUA, 2020ko maiatzaren 20koa, Hezkuntzako sailburuarena, Unibertsitateaz kanpoko irakaskuntzako ikastetxeen titular diren irakaskuntza-kooperatibentzako dirulaguntzen deialdia egiten duena (IE 1. Hezkuntza-komunitatearen prestakuntza).\n2020ko Irakaskuntza-kooperatibendako dirulaguntzen Ebazpena (pdf , 146.49 KB) [2020/09/16]


Joanes etxeberri sarakoa | Lengua y literatura | Xuletas, chuletas para exámenes, apuntes y trabajos\nEscrito el 23 de Enero de 2019 en vasco con un tamaño de 11,01 KB\nEuskal literaturaren hastapenak\nIparraldeko idazleak aitzindari:\n1545ean, konkista garaiaren inguruan, Linguae Vasconum Primitiae izeneko euskarazko lehen liburua argitaratu zuen Bernart Etxepare\nGarazitarrak. Behe Nafarreraz dago idatzita eta oso informazio interesgarria eskaintzen digu. Hitzaurrean bertan idazleak euskaraz ez dela beste lanik azaltzen du. Horrez gain, inprentaren sorreraren berri du eta bere hizkuntzaren zabalpena egin nahi du. Orduko askoren iritziari aurka eginez euskaraz ere beste hizkuntzetan bezalaxe idatz daitekeela demostratzen du. Gainera, aipagarria da hastapenetako euskal literatura erlijiosoan salbuespen bat dela.\n1564-1567 bitartean Larreako Juan Pérez de Lazarragak garai horretan oso modan zegoen artzain-nobela generoko lan bat idatzi zuen. Hala ere, 2004 arte ez dugu bere berri izan. Madrilgo liburu denda batean aurkitu zen eskuizkribua. Ez zuen izenbururik ere eta gerora “Silbero, Silbea, Doristeo ta Sirena” modura izendatu da. Oso lan garrantzitsua da garai horretan Araban euskaraz egiten zela frogatzen duelako, Arabako euskara hori nolakoa zen erakusten duelako eta euskal literaturari buruzko informazioa eskaintzen duelako. Azpimarratzekoa da idazlan honek ere ondorengo liburu asko eta askok ez bezala ez duela erlijioaren gaia jorratzen.\n1571n Behe Nafarroako Joanes Leizarragak Testamentu Berria itzuli zuen euskarara: Iesus Krist Gure Iaunaren Testamentu BerriaAlbreteko Joana protestantismoaren aldekoa zen eta ikuspegi erlijoso hori bere lurretako herritar gehiagorengana zabaltzeko asmotan Leizarragari euskararako itzulpena egiteko eskatu zion. Hitzaurrean bertan Leizarragak euskarak aldaera desberdin ugari dituela azaltzen du eta hori zailtasun modura agertzen du euskaldun denei zuzendu ahal izateko. Hori dela eta, euskara batu bat sortzeko saiakera egin zuen. Alabaina, katolizismoa nagusitu zen eta protestantismoaren parte zen lan bat izaki euskara baturako ahalegin hau bertan behera geratu zen. Ez zuen jarraipenik izan. Horrez gain, Leizarragak Kalendrera eta Abc edo Christinoen instructionea idatzi zituen.\n1643an Axular ezizenez ezagunagoa den Pedro Agerre Azpilikuetak Gero liburua argitaratu zuen. Lan hau euskal literaturaren obra gorentzat hartzen da Axularrek erabili zuen hizkuntza maila izugarria medio eta denbora luzez euskara jasoaren eredu izan da. Liburu honen hitzaurrean ere agertzen da euskara molde desberdinen kezka. Hala ere, Axularrek garbi egiten du euskararen balioaren alde. Arazoa izatekotan euskaldunek diotela uste du eta ez euskarak.\nOrain arte aipatutako idazleek idatzi zituzten euskal literaturaren hastapenetako obrarik aipagarrienak, baina horiekin batera Iparraldean izan ziren autore bikain gehiago ere: Etxeberri, Haranburu, Argainarats, Harizmendi, Haraneder, Pouvreau eta Materre.\nXVIII. Mendean Frantziako eta Espainiako monarkiak beren mintzairaren aldeko politika zorrotzagoa egiten hasi ziren. Horren arabera, agindupean zituzten lurralde guztietako biztanleek ezagutu eta erabili behar zuten Frantsesa ala Espainola. Ez hori bakarrik, eskoletan erdara soilik irakasteko agindua eman zuten. XVIII. Mendeko euskararen egoera guztiz kaskarra zen mugaren bi aldeetan. Iparraldean euskaraz argitaratzen ziren obrek literatur maila apala erakusten zuten eta Hegoaldean ez zegoen ezer euskaraz idatzirik. Bitartean erdal eskolak zabaltzen ari ziren, euskararen balio gutxiaren ideia barneratua zuten euskaldunen babesarekin. Egoera honetan euskararen kontrako diskurtsoa nagusituz eta finkatuz joan zen, baina honi aurre egin nahian, defendatzaileak eta goresleak plazaratu ziren.\nGarai larri hartan bi pertsonaia garrantzitsu nabarmendu ziren euskal letretan. Bata, Iparraldeko Saran sortua, Hegoaldean bizi eta hil bazen ere, Joanes Etxeberri; bestea, Hegoaldekoa, Andoaingoa, Manuel Larramendi. Elkar ezagutu zuten Azkoitiako seminarioan eta lehenak bigarrenari Iparraldean garatzen hasia zen tradizioaren lekukoa pasa zion.\nSarako Etxeberri euskara irakaskuntzan sartzen saiatu zen. Haren iritziz euskarak etorkizunean bizirik iraun zezan ezinbestekoa zuen eskolara zabaltzea. Horrela, euskaldunek latina euskararen bidez ikas zezaten ere ahalegindu zen. Jakina da garai horretan, eta baita gero ere, ezinbesteko tresna zela latina.\nManuel Larramendik hizkuntza bikain menderatzen zuen arren ezer gutxi idatzi zuen euskaraz. Dena den, Gipuzkoako hainbat idazlerentzat euskaraz idazteko behar zuten sustatzaile suertatu zen, gipuzkera literarioari hasiera emanez eta tradizio idatzi baten aitzindari gertatuz. Bere eragina euskal literaturaren historian ez da haren ondorengo jarraitzaileengan soilik antzematen. XX. Mende hasierako hainbat euskaltzaleren artean ere suma daiiteke andoaindarraren itzala. Bere lanik aipagarrienak honakoak dira: El Imposible Vencido. Arte de la Lengua Vascongada edo Ezina ekinez egina, lehen euskararen gramatika (1729) eta Diccionario Trilingüe del Castellano, Vascuence y Latín (1745) hiru hizkuntza biltzen zituen hiztegia. Esan daiteke, honenbestez, bi ekarri garrantzitsu izan dituela Larramendiren lanak: batetik, euskarari bere duintasun arautua ematea, eta bestetik, euskararen aldeko lanetara hainbat autore erakartzea.\nHegoaldean eta zehatzago Gipuzkoan Larramendirekin batera Joanes Etxeberri eta Agustin Kardaberaz aritu ziren euskararen sustapenean eta apologian gogor lanean.\nEuskararen hatsapenak iparraldeko idazleak XVIII.mendean Joanes etxeberri Joanes etxeberri sarakoa euskararen hatsapenak Etxeberri Sarakoa Euskara Poesiak euskaraz Euskaraz poemak


Guaixeko langileek grebarekin bat eginen dute - Sakana - Guaixe.eus\nGuaixeko langileek grebarekin bat eginen dute\nGuaixe 2020-01-29 13:17\nGuaixe Fundazioko langileok Eskubide Sozialen Kartak deitutako greba orokorrarekin bat eginen dugu. Beraz, bihar guaixe.eus -en ohiko albisteak eten eta egun osoan zehar mobilizazioen jarraipena eginen dugu.\nBestetik, Guaixe Astekaria ostiralero bezala publikatuko dugu, baina edizioa gaur, asteazkena, itxiko dugu. Beraz, hemendik aurrera sartzen diren albisteak ez dira astekarian agertuko. Greba orokorrari tarte berezia eskainiko diogu astekarian ere.


"Pasaiarako aurrerabidea dakarren proiektua aurkezten dudala uste dut" : Oarsoaldeko Hitza\nIzaskun Gomez (Pasaiako PSE-EE): "Pasaiarako aurrerabidea dakarren proiektua aurkezten dudala uste dut"\nIzaskun Gomez, PSE-EEren hautagaiari HITZAk egin dion elkarrizketa, Pasaiako hautagaiei egindako elkarrizketa errondaren barrukoa.\nNire hautagaitzak eta nik aurkeztu dudan proiektuak, kudeaketaren eta erakunde arteko elkarrizketaren bermea dute, Pasaiari sekula galdu behar izan ez zuen duintasuna eta bizi kalitatea itzultzeko. Gure aurretik egon zen Bilduren gobernuak ekarri zuen paralisia eta iniziatiba faltaren aurrean, Pasaiarako aurrerabidea dakarren proiektua aurkezten dudala uste dut, proposamen zehatz eta bideragarriekin,\nEnpleguaren lehentasunari heldu behar diogu, eta hainbat esparruetatik landuko dugu, Adinberri bezalako proiektu berriak erakarriz, eta “Ekonomia Urdina’ deitutako zerbitzu sektore berria garatuz, itsasoarekin eta turismoarekin iraunkorrarekin lotuta eta Itsas Festibala bezalako proiektuekin.\nPasaitarrak beren burua seguru sentitu dezaten beste lehentasunetako bat izan behar du eta horretarako neurri zorrotzak eta berehalakoak proposatzen ditut nire programan: Ertzaintzarekin elkarlan handiagoa, eta izaera prebentiboarekin bideozaintza eta oinezko patruilak indartu zonalde sentikorrenetan.\nBabestutako etxebizitzak, bereziki gazteenentzat, Luzuriagako bigarren fasean, eta irisgarritasunaren hobetzeko igogailu berriak jartzea Donibanen eta Trintxerpen, goiko zonaldeetako mugikortasuna errazteko.\nZirizan Sormen industrien eta Arterako zentroa sortuko dugu. Horrez gain, iraunkortasunaren aldeko apustu bat egingo dugu tokikotik, birziklatze boluntarioa sustatuz, eta aldaketa klimatikoak itsasoaren mailan izango duen eraginaren ikerketan Pasaia erreferentzia izan dadin bultzatuz.\nBide orria gainontzeko erakundeekin elkarlanean aritzea da, Diputazioarekin, Eusko Jaurlaritzarekin, eta Gobernu Zentralarekin batera hiri biziberritzea ez ezik, biziberritze soziala eta ekonomikoa bultzatzeko, eta modu horretan pasaitarrentzako aukera berriak sustatu.\nGakoa da Adinberri zentroaren martxan jartzea, Luzuriagako babes ofizialeko etxebizitzen garapena, eta Hospitalilloko 440 aparkaleku plazen eskaintza. Luzuriagako operazioa berriz martxan jartzeko aukera eskura dugu, gertu, eta horrek 900 aparkaleku plaza sortzea ekarriko luke; Renfeko geltoki berria ere hor dago. Bestalde, Eskubidean eta Etxean Bizi bezalako gizarte programak. Guztiak dira proiektu gakoak Pasaiaren biziberritzerako.\nHoni dagokionez, begirunez jokatzea gustatzen zait: utz diezaiegun pasaitarrei botoa ematen igandean, maiatzaren 26an. Ziur naiz gure gobernua nola osatzea nahi duten interpretatzeko “argazki” erraz bat emango digutela, beti gertatzen da. Hortik aurrera, ikusiko dugu.\nElkarrizketa bitartean hainbat egitasmo aipatzen joan naiz, eta egia esateko ez da erraza erantzuten zein izango del lehena, exekuziorako behar dituzten epeak, eta proiektuen konplexutasuna ez delako kasu guztietan berdina, eta askotan ezta antzekoa ere.\nNire konpromisoa da beharrezko finantzazioa lortu ahala gauzatzen joatea, agintaldi honetan egin dudan antzera.


Zer egin langabezia prestazioa eskatzeko Europan lan egin ostean? – Bizilan\nZer egin langabezia prestazioa eskatzeko Europan lan egin ostean?\nZer egin langabezia prestazioa eskatzeko, Europan lan egin ostean?\nLangabezia prestazioa eskatzeko orduan, Estatuan kotizaturik daukagun denbora ez ezik, Europako beste herrialde batzuetan izan dezakeguna ere hartzen da kontuan.\nBeste atal batean luzeago azaltzen dugu, baina gogora dezagun, azaletik, noiz eska dezakegun langabeziaren prestazio kontributiboa:\n– Gutxienez 360 egunez lan egin (eta kotizatu) behar izan dugu azken 6 urteetan zehar. Gehienez bi urteko prestazioa izango dugu, 6 urtez lan egin izan baldin badugu.\n– Bete beharreko baldintzak: Gizarte Segurantzan altan egon behar izan gara; SEPEn izena eman behar dugu; ezin izan dugu lana geure erabakiz utzi; ezin dugu erretiro adina eduki.\n– Langabezia prestazioaren kopurua kalkulatzen da lan egindako azken sei hilabeteetako kotizazio oinarrien arabera.\nZelan inportatu atzerrian lan egindako denbora, langabezia prestaziorako kontuan har dadin?\nAtzerrian lan egindako denbora inportatu ahal dugu. Baina, adi! lan egindako denbora besterik ez. Ez da kontuan hartuko atzerrian kotizatu eta zergetan ordaindu duguna.\nHau da, Europan lan egindako denbora, prestazioa eskatu ahal izateko eta prestazioaren iraupenerako hartuko da kontuan. Hala ere, kotizatutakoa ez da aintzat hartuko prestazioaren zenbatekoa kalkulatzeko. Kalkulu honetarako Estatu espainolean egindako kotizazioak baino ez dira erabiliko.\nMirenek, ikasketak amaitu eta gero, bulego batean hasi zen lanean. Kontratua hamar hilabetetakoa izan zen eta bere soldata 1.200 eurokoa. Gerora, Irlandan aurkitu zuen lana eta han egon zen bost urtez lanean. Irlandako soldata 2.500 eurokoa zen. Azkenik, Miren itzuli behar izan zen eta beste hiru hilabetez egon zen lanean bere herriko taberna batean. Horko soldata 950 euro baino ez ziren. Hiru hilabetez egon zen bertan lanean.\nMirenek langabezia prestazioa eskatu duenean lan egindako denbora guztia hartu diote kontuan: 10 hilabete + 5 urte + 3 hilabete. Orotara, 6 urte eta hilabete bat. Hortaz, langabezia prestazioa bi urtez jasotzeko eskubidea dauka.\nHala ere, prestazioaren zenbatekoa kalkulatzeko, Estatu espainolean lan egindako azken 6 hilabeteetako kotizazio oinarriak baino ez dizkiote kontuan hartu: tabernan egondako azken hiru hilabeteak (950 euro hilabete bakoitzeko) eta aldez aurretik bulegoan emandako azken 3 hilabeteak (1.200 euro hilabete bakoitzeko).\nU1 formularioak Europako beste herrialde horretan metatu dituzun kotizazio epeak zerrendatzen ditu. Dokumenturik eta inportanteena da langabezia prestazioa Europatik inportatu ahal izateko.\nEuropako enplegu zerbitzuek informazioa partekatzen dute eta, hortaz, SEPEk Espainiako Estatutik eska lezake, teorian, behintzat. Hala ere, praktikan ez da horren sinplea; horregatik, gure gomendioa da Europako beste herrialde horretan eska dezazun, hona itzuli baino lehen. Askoz errazagoa eta arinagoa izango zaizu horrela.\nDokumentu hau Europako herialde horretako enplegu bulegoan eskatu behar da. Era berean, Europako herritarrek, euren jatorrizko herrira itzuli baino lehen, SEPEn eskatu beharko lukete.\nItzulitakoan, berriro egin behar duzu lan hemen, prestazioa eskatu ahal izateko\nEzin duzu langabezia prestazioa zuzenean eskatu, hau da, itzuli eta segidan. Ezinbestekoa da Estatuan berriro lan egitea. Berdin da zenbat denboraz egiten duzun. Egun bakar batez bada ere, nahikoa izango da, baina bete beharreko baldintza da hau. Zenbait salbuespen badaude ere:\n•Europara joan baino lehen langabezia kobratzen egon bazara eta etetzeko eskatu bazenuen. Horrelakoetan prestazioa zuzenean berrastea eska zenezake.\n• Langabezia prestazioa Europan kobratzen egon bazara, prestazio hori esporta zenezake eta Espainian hiru hilabetez kobratzen jarraitu. Esaterako, Portugalen lan egin duzu eta, langabezian geratu ostean, prestazioa jasotzen hasi zara. Itzultzea erabakitzen baduzu, baina Portugaleko prestazioa ez baduzu agortu, exporta dezakezu eta hemen zuzenean kobratzen jarraitu.\nADI! Berriro Espainian kotizatu behar baduzu, langabeziagatik kotizatzen duen enplegua izan behar da. Hortaz, etxeko lanetan arituz gero, horrek ez lizuke ezertarako balioko, erregimen horretan ez baita langabeziagatik kotizatzen.\nGainera, ahalegindu jardunaldi osoko kontratua izan dadin. Ezin baduzu langabezia prestazioa eskatu eta subsidioa eskatu behar baduzu, jardunaldi partzialaz arituz gero, subsidioa ere partziala izango da (2012ko lan erreformak ekarritako “oparia” izan zen hau): azken kontratua, jardunaldi erdiz izan bada, adibidez, subsidioa 430€ izan beharrean, 215€ baino ez dira izango.\nAzkenik, Estatu espainolean langabezia prestazioa eskatzen baduzu, baina Europako beste herrialderen batean bertako enplegu zerbitzuaren bitartez prestazioaren zati bat kobratu baldin baduzu, Estatu espainolekoa horren arabera murriztuko zaizu. Informazio hau U1 formularioan bertan daukazu.\n• Itzultze Bulegoa (Oficina de Retorno). Enplegu, Migrazio eta Gizarte Segurantzaren Ministeritza.\n• Europako Enplegu Ministeritzak\n• SEPEren LIBURUXKA (Protección por desempleo. Desplazamiento al extranjero. Trabajadores extranjeros)\n• Itzultzeko Gida (Guía del retorno). Enplegu, MIgrazio eta Gizarte Segurantzaren Ministeritza


Kabrega gainalde baten muturrean dago, Berrueza haranaren erdian. Mendebaldean Joar mendiek eta iparraldean eta hegoaldean mendi horien luzapenek ixten dute ibarra, Kostalera eta Kabrega mendiak, hurrenez hurren. Ipar-mendebaldeko mendien beste aldean Araba dago, Kanpezuko eskualdea. Hego-mendebaldeko eta hegoaldeko mendietatik mendixkak eta lautadak daude Ebro ibairaino.\nKabregako gaztelua jabego pribatukoa zenez, bere egitekoa Berant Erdi Aroko jaunen egoitza izatea zen, eta horri lotuta egoten ziren eginbehar guztiak. XV. mendeko gerra zibilekin egitekoak ere aldatu zituzten, eta eskualdearen kontrola hartu zuen bere gain. Egiteko bera izan zuen gaztelarrek Nafarroa konkistatu ondoko urteetan.\nKabregan biztanleak baziren, eta Erdi Aroko erroldetan agertzen dira: 1366ko erroldan, 4 su zituen Kabregak, eta 1427an, 6 su. 1786an, 10 biztanle ziren, eta 1858an 11 lagun. 1991. urteko erroldan, 3 biztanle zeuden Kabregan, etxe bakar batean, gaztelua izan zen horretan. Datu horiek XIV. mendetik aurrerakoak dira, mende horretako krisiak jo eta gero. Lehenago, XIII. mendean, Irantzuko monasterioren ondasunei buruzko agiri batean Kabregak 20 etxe zituela esaten da. Bertako ondasun guztiek urtean 224 sos eta 8 diruko etekinak ematen zizkioten monasterioari.\nEgungo herria eta gazteluaren aztarnak, lautadaren muturrean. Iparraldean, dorrea eta hegoaldeko hainbat horma zati nabari dira. (2002)\nAsturiasko Alfontso III.aren (866-910) kronikan esaten da Berrueza eta Deierria izan zirela musulmanen esku erori ez ziren eskualde bakarrenetakoak. Gauza berdintsua esaten dute garai hartako beste agiri eta kronikek batzuek. Nahiz eta hori ezin den ziurtatu, haranaren garrantziaren lekuko dira aipamenak.\nBerrueza tenenzia zen XII. mendetik gutxienez. Tenenziak administrazio unitateak ziren; eskualde bati zegozkion, eta erregearen ordezkaritzarena egiten zuten. Defentsako lanez gain, justiziakoak, zerga biltzekoak eta abar ere bazegozkion. Alde handiak zeuden, dena den, tenenzien artean, garrantziaren eta hedaduraren aldetik gehienbat.\nBerruezako tenente batzuen izenak ezagutzen ditugu: Fortun Gartzes Cajal da bat, zeina toki askotan jauna izan zen Alfontso I.a Borrokalaria erregearekin (Marañon, San Adrian, Grañon, Punikastro, Falces¿); Pedro Talesa da beste bat (1133ko urrian). Baina ez dakigu non zegoen Berruezako tenenziaren egoitza. Historian zehar, bestalde, Berruezan ez da toki edo herri bat nabarmendu besteen gainetik, ez da izan hiriburu jakin bat. Bestalde, Kabregakoa ez zen haraneko gotorleku bakarra; eskualdeko beste herri batzuetan ere baziren eraikin gotortuak.\nXI-XII. mendean tenenzietako jaun izan ziren gehienak gazteluzain bilakatu ziren geroago, baina ez zen hori gertatu Berruezakoarekin. Mende horietan jaun batzuk agertzen dira haran horretan, hainbat sortetxetakoak (Mirafuentes, Azedo...) baina Kabregako izendapenarekin ez da inor aurkitzen. Geroago, biztanleek eskaturik, errege-erreginek ahaleginak egin zituzten eskualdea gotortzeko, eta 1317an herri bat sortu zuten Berruezako San Kristobal (Vianako forua eman zioten), baina bi mende geroago etxe gotortu bat eta bi errota besterik ez zeuden.\nKabregako gotorlekua bete-betean sartzen da Nafarroako historian XV. mendearen bukaeran, Nafarroako mariskalen esku baitzegoen. Dakigunez, Joan III.aren (1494-1516) garaian gotorrago egin zuten multzoa, Leringo kondeari aurre egiteko.\n1512an, Albako dukearen gerrariak arazorik gabe bereganatu zuten eskualdea, baina konkistaren ondoren nafarrek erresuma bereganatzeko egin zuten saioan gaztelarrek Kabregatik eta Deiotik alde egin behar izan zuten. Erresuma berriz eskuratzeko saioak porrot egin zuen eskualde horretan, eta urriaren 29an amore eman zuen bertako gazteluzainak, Alloko Martinek (Nafarroako mariskalak jarri zuen gazteluzain, bere ordezko). Arduradun horrek Joan Porresi eman zion gaztelua (Urantzitik etorria zen), errege konkistatzaileak agindu baitzuen ez ziela zigorrik ezarriko gazteluzainari eta gaztelua defendatu zutenei. Dena den, gazteluzainaren eta gazteluaren ondasunak ostu egin zituzten erasotzaileek.\nZurita kronikari aragoarrak bere Aragoiko urte-liburuak lanean Kabregako gotorlekua aipatzen du 1512-1513. urteen artean suntsitutako 22 gaztelu eta hiri-harresien artean, baina urte horietatik aurrera ere ageri dira gazteluaren berriak, eta gazteluzaina eta gerrariak zeudela esaten da, gainera.\nErresumako kudeatzaile berriek 1514an gazteluzainei eginiko ordainketen zerrendan ez da agertzen Kabregakoa, bai, berriz, 1515etik aurrera, Arizkungo Joan, Arizkungo jauregiko jaun beaumondarra. Erregeak jarritako gazteluzaina zen, eta 20.000 marabediko soldata ordaintzen zion administrazioak. Karlos V.a enperadoreak (Espainiako I. a, 1516-1556) Nafarroako Pedrori 1518an itzulitako ondasunen artean agertzen da Kabrega. Horretarako, Arizkungo Joani 5.000 marabediko dohaintza egin zion enperadoreak, kalte-ordain gisa edo.\n1521ean, Nafarroako Enrike II.ak erresuma bereganatzeko saioa egin zuen, Estellerriko 700 lagun bildu ziren Jaime Belaz Medrano eta Joan Ramirez Bakedanoren gidaritzapean, eta Alloko Martinen laguntzaz, Kabrega hartzeko. Ustekabean harrapatu zituzten gazteluan zeudenak, eta Lizarrako gazteluzain ohi Pedro Velez Gebarak jarritako arduradunak, Antonio Olleak, eta gaztelua defendatzeko ardura zutenek alde egin zuten, zaldiak ere ahaztuta. Berriro Alloko Martin jarri zuten gazteluzain, 1512an aritu zen hura bera.\n1534tik aurrera, beharbada, gaztelukoak izan ziren Kabregako biztanle bakarrak; izan ere, urte hartan Berruezako herri baztertu gisa sailkatu zuten Kabrega, Burgillo eta Estenblorekin batera. Dena den, Florencio Idoatek esaten du, 1570. inguruan, Pedro Barbarin zela Kabregako alkate, (badirudi alkatea eri zela, eta Joan Griego Bohemia petrikilo famatua ekarri zutela hura sendatzera). Florencio Idoatek aipamen hau jasotzen du gertakari hartaz: ¿¿sator belarrez eta arrautza egosiz eginiko edabe batetik eman zion bularreko eta sabeleko min handia kentzeko. Gainera, zerri gantzez eta ogi birrinduz eginiko enplastua jarri zion bularrean, eta gizajoak makina bat zorne eta ur isuri zuen; azkenerako, baina, hil egin zen.¿\n1582an, Irantzuko monasterioak lur sail batzuk zituen oraindik Kabregan. XVI. mendetik aurrera, gaztelua jauregi nobletzat jo izan dute beti; bertako jabeak 1829. urte arte iraun zuen Nafarroako Gorteetako kide izan zen.\nCortesko markeserrian zegoela, Ana Nafarroa Benavides markesa seme-alabarik gabe hil zen, eta testamentua argitzen zen bitartean, Peraltako Joan hautatu zuten behin-behineko administratzaile. Ondasunak ikuskatzeko txangoan, Kabregatik igaro zen, 1580ko maiatzean, eta gazteluzaina izendatu zuen.\n1654an, Espainiako Felipe IV.ak Kabregako markesaren titulua sortu zuen, eta eman baino gehiago saldu egin zion gazteluaren jabeari, Nafarroako eta Mendozako Pedrori; Cortesko IV. markes bihurtu zen. Hurrengo mendean, XVIII.ean, Villahermosako dukeak ziren jabeak.\nKabregako eliza San Migeli eskainita dago, eta XVI. mendean handitu egin zuten. Inoiz ez da bertako jaunaren patronatukoa izan, Irantzuko monasterioa zen jabea. 2002. eta 2003. urteetan zaharberritze lanak egin dituzte gaztelu izandako eraikin nagusian, eta garbitu eta finkatu egin dituzte aurrealdeko harresiaren harriak.\nEgungo eraikinen ikuspegi orokorra eta kokapena, hegoaldetik begiraturik. Inguruko harresia oraindik nabari da hainbat zatitan. (1999)\nEgungo aztarnei azaletik begiraturik, jauregi gotortua zela esan daiteke, oin angeluzuzeneko eraikin gotiko bat, besterik ez. Baina fatxada nagusiaren aurrean, gazteluaren hegoaldean, harresi sendo baten aztarnak nabari dira: horma zati bat, eta bi muturretan, dorre biribil bana. Horietako dorre bat, hego-ekialdekoa, oso ondo ikusten da; hego-mendebaldekoa, berriz, askoz gutxiago. Bi dorreak eta horien arteko horma zatia harlanduzkoak ziren, oso lodiak. Dena dela, harresiaren goialdea galdu egin da zeharo, eta behealde izandakoa besterik ez da ikusten.\nEkialdeko harresia edo defentsa ere desagertu egin da. Alde horri erasotzea zen errazena, malda edo ezpondarik ez dagoen alde bakarra baita. Gutxienez, horma bat egongo zen hego-ekialdeko dorretik eraikin nagusiraino. Esaten da alde horretako harresiak inguruko beste eraikin batzuk barneratzen zituela. Ez dago ziurtatzerik, baina, ziurrenik, ez zen horrela izango, eta defentsak gazteluaren inguruetara mugatuko ziren, gehiago zabaldu gabe, lurrean ez baitago bestelako aztarnarik.\nEraikin nagusia etxe handi prismatiko bat da, eta bi isurialdeko teilatua du estalkia. Goitik behera harlandua du, hormak irekiduraz josita ditu, eta egun, beheko alde eta hiru solairu ditu. Hegoaldeko fatxadan -nagusia-, binaka doazen erdi puntuko arkudun leihoek osatzen dute laugarren irekidura lerroa, zeinak gotiko garaira eramaten baikaitu. Estilo berekoa da ataria ere, eta gerokoak dira gainerako irekidurak. Benetan ederra da, eta ustekabe galanta ematen du horrelako eraikin handia mendian aurkitzeak.\nMendebaldean bizileku bat itsatsi diote, eta ekialdean, berriz, nekazari eraikin luze bat. Lantegi hori dela eta, gazteluaren iparraldea ikusteko itzuli handia egin behar da, eta multzoa ekialdetik inguratu behar da. Han, alde horretan, hormari dorre bat josi zioten gotortzeko, nahiz eta ezponda luzea izan, garaiera handikoa, gainera.\nLitekeena da, arkitektura aldetik begiraturik, hasiera batean jauregi izatea, baina XV. mendearen bukaeran, agiriek esaten duten bezala, gehiago gotortu zuten, eta gaztelu itxura eta maila ere hartu zuen.\nErrepidearen beste aldean, nekropoli bat aurkitu zuten, bide hori zabaltzerakoan.\nMultzoaren ikuspegi orokorra, zaharberritze lanetan, hegoaldetik begiraturik. Aurrean, harresiaren aztarnak. (2003)\nNA-129 errepidetik (Urantzia-Azedo) kilometro eta erdira dago Kabregako multzoa (San Migel baseliza, gaztelua, nekazari eraikinak¿). Mues herritik 3¿5 kilometrora.\nEgun, Berruezako haranera Kodesko santutegitik ere joan daiteke autoz, Otiñanotik sartuz.


70etik gora emanaldi eta 1500 musikari baino gehiago arituko dira aurtengo Musika-Música jaialdian\nBilbao 700 Fundazioak MUSIKA-MÚSICA jaialdiaren XVII. edizioa aurkezten du, martxoaren 1, 2, 3 eta 4an egingo dena Bilboko Euskalduna Jauregian. Europako Gerrartean (1914-1945) sortutako konposaketak izango dira aurtengo jaialdiaren ardatza.\nSarrerak salgai jarriko dira otsailaren 8tik aurrera. Aurten, Rachmaninov, Prokofiev, Stravinsky, Sibelius, Falla eta abarren konposaketekin batera, zinema, dantza, antzerkia eta literatura ere gehituko dizkiogu egitarauari.\nEAErako estatus berrirako, erabakitzea gakoa da EAJ, EH Bildu eta Elkarrekin Podemosentzat\nErabakitzeko eskubidea. Horixe izan da Gasteizko Legebiltzarrean egiten ari diren autogobernu ponentziara, EAJk, EH Bilduk eta Elkarrekin Podemosek, nork bere erara, eramandako proposamenen gakoa. EAErako estatus politiko berri baterako proposamenak aurkeztu dituzte alderdi guztiek, eta hiru alderdi horiek aipamena egin diote erabakitzeko eskubideari testuetan. EAJk estatus politiko berri bat proposatu du, "hausturarik" gabe eta aldebiko akordioa lortuta. EH Bilduk "berdinetik berdinerako" harremana nahi du Espainiarekin. Elkarrekin Podemosek, berriz, estatutu berri bat behar dela dio. Itun berriak "politikoki indartsua" izan behar duela dio, eta nazio izaera eta eskubide historikoak bermatu beharko dituela. Beste aldean, PSEk ordenamendu juridikoa errespetatzeko eskatu du, eta PPk erabakitzeko eskubidea arbuiatzeko. Alderdiek proposamenak aurkeztuta, lantaldeko koordinatzaileari sintesia egiteko eskatu diote, eta bi aste barru bilduko dira berriro.


«Dena aldatuz, sistema arrakalatzeko» deia egin dute Leitzan - Leitzaldea - Erran.eus\n«Dena aldatuz, sistema arrakalatzeko» deia egin dute Leitzan\nTtipi-Ttapa 2021-03-09 10:30\nLeitzako ziklo feministak aurrera jarraitzen du. Atzo, esaterako, Dena aldatuz, sistema arrakalatu lelopean kontzentrazioa egin zuten Lopenen. Ostegun honetan, Cholitas dokumentala ikusteko aukera izanen dute eta zikloa borobiltzeko larunbatean yoga erlaxazio saioa antolatu dute.\nMartxoaren 4az geroztik ziklo feministan murgilduta daude Leitzan, Emakume* Asanbladak, Sastrakak Leitzaldeko Feminista taldeak, Gizarte Zerbitzuen Mankomunitateak eta Leitzako Udalak hainbat hitzordu antolatu baitituzte. Egun horretan ireki zuten Geroa ereiten murala Herri Aretoko erakusleihoan. Bertako emakumeen irudiak biltzen ditu muralak Ane Intxausti herritarrak osatutako bertsoarekin. Martxoaren 14ra arte ikusgai izanen da.\nOstegunean Aroa Uharte leitzarrak itzulitako Erle Langileen Amodioak liburua izan zuten hizpide eta larunbatean Erradikalak ginen ikuskizunaz gozatzeko aukera izan zuten. Igande goizean irratsaio-poteo feminista egin zuten eta arratsaldean Sugarren mende liburua aurkeztu zuten. Atzoko elkarretaratzearen ondotik, ostegunean eta larunbatean izanen dute segida ekitaldiek.\nOstegunean, martxoaren 11n, Cholitas dokumentala ikusgai izanen da 18:30ean Herri Aretoan. Sarrerak Astiz eta Maimur liburu-dendetan eskura daitezke borondatearen truke. Larunbatean, azkenik, Gorputzetik plazerera izenburupean yoga erlaxazio saioa eginen dute, 11:00etan. Aurretik izena eman behar da kiroldegian edo sastrakak@gmail.com helbidean. Tokia parte-hartzaile kopuruaren arabera zehaztuko dute.


Teknika – Gizapedia\nTeknika, antzinako grezierazko τέχνη hitzetik, "tekhne", zerbait egiteko (eta zehatzago sortzeko) gaitasuna da, sorkuntza hori erregela batzuei jarraiki egin behar denean. Zehaztu behar da bereizi behar dira sorkuntza bera (poiesis) eta nola sortzen den jakitea (tekhne). Beste alde batetik, teknika jakintza praktikoa da, ergon edo produktu bat sortzen duena, episteme edo jakintza zientifikotik bereizi beharrekoa. Gizakiei dagokien trebezia da, Protagorasen arabera zibilizazioa ekarri zuena, Prometeok sua menderatu zuenean.\nTeknologia gizarte batean ingurura moldatu eta berau eraldatzeko erabiltzen diren bitarteko eta baliabideen multzoa da. Hala, baliatzen diren materialek, horiek lantzeko behar diren tresnek, helburu praktiko bat lortzeko…


Joseba Gotzonek Santurtzin egingo du erakusketa Otxoteen nazioarteko jaialdiaren programazioaren barruan - Serantes Kultur Aretoa\nHasiera > Albisteak > Joseba Gotzonek Santurtzin egingo du erakusketa Otxoteen nazioarteko jaialdiaren programazioaren barruan\nJoseba Gotzonek Santurtzin egingo du erakusketa Otxoteen nazioarteko jaialdiaren programazioaren barruan\nOtxoteen jarduna eta artearekin duen lotura zabaltzeko lanean, Otxoteen Nazioarteko Jaialdiaren 21. edizioarekin batera, Joseba Gotzon kantautore eta genero koral horren historian adituaren “Burdiña eta abotsa” erakusketa ibiltaria egongo da. 2018an hasi zen erakusketa eta Portugalete, Leioa, Dulantzi, Bakio, Lekeitio, Markina, Sestao, Trapaga, Sopela, Barakaldo, Zornotza, Ortuella, Erandio edo Ermutik ibili ondoren, SANTURTZIRA helduko zaigu eta CASA TORRE JAUREGIAN egongo da azaroaren 13tik abenduaren 3ra, astelehenetik larunbatera, 9:00etatik 14:00etara eta 18:00etatik 21:00era.\nErakusketa ibiltariaren izenburuak adierazten duen bezala, lana burdinaz egina dago soil-soilik, eta ahotsarekin duen harremana azaltzen da. Joseba Gotzonek JG FE ART izeneko proiektua egitean izan dituen asmoen artean, lana berezia izatea eta pieza bakoitza bakarra eta errepikaezina izatea daude. Piezak beste gune fisiko batzuetan dauden honetan, egileak zenbait prototipo diseinatzeko beharra izan du, bere hitzetan “erronka bat; izan ere, burdinan, bere horretan, oinarritutako ideiak agortuz doazela pentsatzen duzu beti. Eta horrela den unea helduko da. Baina inkonformismoak eta asmamenak piezei zentzua ematen dieten beste forma batzuk iradokitzen dituzten bitartean, betiere zortzikotearekin lotuak, lanak aurrera jarraituko du.”\n“Zortzi” eta “Tubo” bildumetan dagoen sormen-pieza guztiek, Santurtzin lehen aldiz erakusgai jarriko direnak, bere nortasuna dute eta pieza paregabeak dira.\nJoseba Gotzonen eskulturak\nSanturtziko 41. Abesbatzen Topaketa 41


Bristol, urriaren 31ko "Vascos por el Mundo" saioan\nBristol, gaur gauean, "Vascos por el Mundo" saioan\nPedro Mardones kazetariak Bristol hiria eta inguruko eskualdean barrean bidaia egingo du, bertan bizi diren euskaldunek lagunduta.\nPedro Mardones kazetaria Bristolen.\nGaur, "Vascos por el Mundo" saioan, Pedro Mardones kazetariak Bristol hiria ezagutuko du bertan bizi diren euskaldunek lagunduta: Aitor Sanchez, Eva Camba, Estibaliz Urteaga, Maitane García eta Ainhoa Zamorano.\nAvon ibaiaren ertzean, Ingalaterrako hego-mendebaldean hiri hau herrialdeko bigarren hiririk garrantzitsuena izan zen XVIII. mendean, portuko jarduera handiak eta esklaboen trafikoaren garrantziak bultzatuta. Gaur egun, mugimendu handiko hiri abangoardista da. 2015an Europako hiriburu berdea izan zen eta The Sunday Times-ek Britania Handian bizitzeko lekurik onena izendatu zuen 2014ean eta 2017an.\nTrenez 15 minutura, Bathera iritsiko dira. Hiria gizadiaren ondarea da eta bertan, erromatarren garaiko ur beroko terma ikusgarriak bisitatuko dituzte, besteak beste. Saioak gainera, Cheddarreko haitzartea eta duela 5000 urte eraikitako Stonehenge monumentu megalitiko ospetsua ezagutuko ditu.


Hegoaldeko bi talde politiko nagusiak joko zelai berean ari dira norgehiagoka, Espainiako Gobernuarekiko balizko elkarlanetik lor lezaketenaren sariarengatik lehian. Biak ala biak joko mediatikoan sartu dira, hiperlidergotza telematikoak bultzatuz; geldirik, sakabanatuta, aspertuta, etsituta, harrituta dagoen oinarri soziologikotik zeharo urrunduta, hain justu gure herri izaera errotik aldatzen ari den garaiotan. Enbata soziokultural, demografikoa, sanitario, politiko, ekonomiko honetan, Hegoaldeko euskal politikariek menpeko egoera onartu dute.\nMaite ez dugun egoera aldatzeko, errealitatea objektiboki aztertzea ezinbestekoa bada ere, errealitatea hori eraldatzeko grina galtzen badugu, akabo. “Errealitatea onartzea” dugu esaldi gakoa. Ditxosozko esaldia ahoskatzen den unetik, lerro bat zeharkatzen da, atzera bueltarik ez duen mugarri bat, alegia. Gogo aldaketa handi bat gorpuzten baitu, xede aldaketa, paradigma iraulketa.\n"Aldebakartasuna zein aldebikotasuna, bata zein bestea, ezinezkoak diren hauetan, paradigma burujabeak baino ezin gaitu atera inkoherentzia itogarritik"\nParadigmak ez dira doktrinak, tresnak baizik. Gertaera konplexuak hobeto ulertzeko lanabesak eskaintzen dizkigun metodoa eta gure helburuak lortzeko jarraibide koherentea eman ahal digun mapa. Egun pairatzen ari garen egoera zail honetan, paradigma soberanista eta independentista baztertu da, zenbait premia asetzeko traba izan daitekeelakoan. Ni berriz, kontrako iritzikoa naiz, paradigma burujabea eta independentistari eutsi izan bagenio, bestelako erantzun eraginkorragoak bideratzeko gai izango ginatekeela uste dut eta.\nArestian nioen moduan, egun nagusitu den joera, lehendik zetorren. 2008ko krisiaren ondoren, Estatu espainiarra kinka larrian zebilen. Utopia neoliberalak sortutako krisiari bestelako krisi batzuk batu zitzaizkion. 78ko erregimenak arazoak zituen. Erregimen hori aldatzeko sortu omen ziren talde espainiarrak berehala erregimenaren igeltsero bihurtu ziren. Soilik Catalunyan eutsi zioten erronka horri, Europan egin den desobedientzia zibilaren ekintza jendetsuena eginez, hain zuzen ere.\nEgun hartan, hain justu irudikatu zen Hego Euskal Herriko talde politiko abertzaleen jokabide berria. EAJ unionismoari lagunduz; EH Bildu atzeraka urrats bat eginez. Zintzoki elkartasun kanpaina, ekimen eta ekintza ugari egin bagenituen ere, egiari zor, Catalunya bakarrik utzi genuen gehien behar gintuen unean. Estatu espainiarra krisi larrian zegoelarik, aldebakartasunari uko egin genion, ordea.\nParadigma independentistari eutsi behar diogu. Aldebakartasuna zein aldebikotasuna, bata zein bestea, ezinezkoak diren hauetan, paradigma burujabeak baino ezin gaitu atera inkoherentzia itogarritik. 78ko erregimenaren igeltsero lanetan ez badugu ibili nahi, frantziar eta espainiar estatuen zilegitasuna ukatu behar dugu une orotan. Ukazio horrek ez du esan nahi elkartasunari muzin egiten diogunik, aitzitik, burujabetasunetik laguntza behar duten pertsona eta herriei laguntzeko prestutasuna eta ahalmena eduki nahi dugula baino. Ukazioak aske egiten gaitu, libre, bestelako eredu bat sortzen hasteko, “etapismo” kudeaezina eta birrintzailea ekiditeko.


Mondragon Unibertsitatea eta Batura Mobilek lankidetza-hitzarmena sinatu dute — TUlankide MONDRAGON\n1. Herri ekimena eta kooperatibismoa aztergai\n2. Ozeanoen nazioarteko egunean itsasoak babesteko proiektua abian jarri dute Coprecik eta PlanetCarek\n3. Elena Zarraga da Gaia Cluster-eko lehendakari berria\n4. Kooperatibismoan eta Kudeaketa Sozioenpresarialean Masterra online\n5. BATZ Basque Ecodesign Center osatzen duten enpresen sarean sartu da\n6. Coprecik 2020ko hornitzaile onenaren saria jaso du Rationalen eskutik\n7. Lea-Artibai Ikastetxeak eta Eroskik lankidetzan dihardute langabetuei lan aukerak errazteko\n8. LKS Krean-ek Bilbao Metropolitarreko Plana aurkeztu du\n9. MONDRAGON Gizarte Ekonomiari buruzko Europako Goi Bileran\n10. Fagor Taldeak azken urtean izan duen egokitzeko eta berritzeko gaitasuna azpimarratu du\nMondragon Unibertsitatea eta Batura Mobilek lankidetza-hitzarmena sinatu dute\nBi erakundeek Aplikazio Mugikorren Masterra jarri dute abian, Bilbao Berrikuntza Faktorian eskainiko dena 2017/2018 ikasturtean.\nMondragon Unibertsitatea eta Batura Mobile enpresak lankidetza-hitzarmena sinatu dute, datorren urritik aurrera Aplikazio Mugikorren Masterra abian jartzeko. Bilbao Berrikuntza Faktorian emango da masterra, eta izena emateko epea zabalik dago jada. Zehazki, unibertsitateak eta enpresak elkar hartuta diseinaturiko masterra martxan jartzeko akordioa sinatu dute Mondragon Unibertsitateko Enpresagintza Fakultateko dekanoak, Lander Belokik, eta Batura Mobileko zuzendari nagusiak, Gotzon Arzelusek.\nProgramaren helburua mugikorren sektoreko profesionalak prestatzea da, diseinuaren, garapenaren eta marketinaren gaineko ikuspegi globala emanez, sektorearen balio-kate osoaren gaineko ezagutza globala izan dezaten.\nMasterreko prestakuntza-programak erantzuna eman nahi dio ekonomia digitalaren merkatuan gero eta nabarmenagoa den beharrari. Hain zuzen, mugikorren sektoreak hazkunde handia izan du azken urteetan, eta enpresek ez dute hazkunde hori bideratzeko behar besteko talenturik aurkitzen. Izan ere, gure gizartean izan den iraultzarik handienetako bat da ekonomia digitala; hori dela eta, negozio-eredu, produktu, zerbitzu, bezeroekin jarduteko modu eta kanal berriak sorrarazten ari da. Adibidez, mugikorren sektorean, aplikazioen —appen— erabilerak hartzen du mundu digitalean ematen den denboraren % 54, eta mugikorren bidezko erosketak handitzen eta erosketa tradizionalak ordezten ari dira. Horregatik, iraultza horretan parte hartzeko behar diren ezagutza eta gaitasunen jabe izateak lehiarako abantaila ekar diezaieke enpresei, eta lanbide-etorkizun erakargarria gazteei.\nMasterra erdipresentziala izango da: 60 ETC izango ditu, aurrez aurreko 200 ordu eta beste 100 online. Urritik apirilera bitartean emango da —uztailean entregatuko da master-bukaerako proiektua—, Bilbao Berrikuntza Faktorian, asteazken arratsaldetan (online), ostiral arratsaldetan eta larunbat goizetan. Aplikazio mugikorren garapenaren eta fabrikazioaren inguruko ezagutza teorikoak eta praktikoak jaso nahi dituzten pertsonei zuzenduta dago, teknologia berrietako profesionalak izan zein ikasketak amaitu berri dituzten gazteak izan. Irtenbide mugikorrak diseinatzen, garatzen eta merkaturatzen ikasiko dute horiek.\nMasterrak ikuspegi praktikoa izango du. Hala, ikasleek, hainbat erronkaren bidez, konponbidea emango diete enpresen benetako arazo eta beharrei. Gainera, sektoreko enpresetan praktikak egin ahalko dituzte ikasleek.\nKooperatibismoan eta Kudeaketa Sozioenpresarialean Masterra online\nNazioarteko master honek 60 ECTS kredituko balioa du, eta %100 online bidez ematen da. Inskripzioa irekita dago, Mondragon Unibertsitatearen webgunean.\n1. Coprecik eta PlanetCarek aliantza bat sinatu dute itsasoak mikroplastikoetatik babesteko\n2. Txertoen patenteak askatzea da irtenbidea?\n3. FLL Euskadi-MONDRAGON / Sari banaketa ekitaldia


Volgograd - hirietako bat da, eta aldizka turistek bisitatu mundu osotik. Stalingrad batailan eskainitako memorial konplexua, urtero erakartzen gero eta bisitari gehiago, batez ere, maiatzak 9 bezperan. Normalean tour egun osoa hartzen du, eta han gose-sentsazioa natural bat da. Eta datozen kafetegi eta bila guztiak ere jatetxe Volgograd, non ondo jan dezakezu. Aurrez azterketa berrikuspen horietako batzuk, ez miscalculate. Azken finean, inork ez du arrakastarik bidaia afari baten inpresioa hondatu nahi du.\nherri jatetxe zaharrena\njatetxea "Volgograd" - Ia hiriko erdigunean, Munduko kalean, zaharra erakundea da. Lehen aldiz bisitari hartu zuen atzera 1956an. Hala ere, 50 urte ondoren ere, bere ospea mantentzen du eta ezagunenetako bizilagunek eta etortzen dutenen artean bat da. Badira horretarako arrazoi asko: barruko klasiko bat, originala menuak eta kalitatezko zerbitzua. Gaur jatetxearen enpresen "taula" talde bat, eta bere lidergoa ditu sartu bigarren bizitza bat arnasten parte da.\nerakunde airean erregistratzea eta argi Inperioaren aukeratu da. Beraz, dekorazioan da estuko, argi kolore eta kristal nagusi. Hala ere, barruko klasikoa ez du egin jatetxea "Volgograd" (argazki behean), zaharra edo tasteless. Dekoratzaileak kudeatzen arrakastaz jarri moderno musika ekipoa, erretraktil ibiltokian bat, plasma pantaila handi eta urrezko gortina batekin etapa handi bat. Tradizioa eta modernitatea ezin hobeto nahasten toki honetara eta begiratu Sobietar catering aztarnak bezala.\nAparte, galeria, hau da areto nagusian dago, ohartu ahal izango duzu. gerraosteko hiria, eta hori garatu eta jatetxe istorioa irudikatzen du. Sekretua ez da Volgograd erabat Bigarren Mundu Gerran suntsitu eta berreraiki gutxira da. jatetxea, non aldi berean jaso ahal 250 gonbidatuak areto nagusian gain, badira 80 eta 50 pertsona edukiera duten bi gehiago dira. Horri esker anitz ezberdinak eskala ekitaldiak aurrera eramateko aukera ematen du.\njatetxea "Volgograd" bisitari gehiago hartzen dozena bat urte baino arren, menua etengabe aldatzen ari da. Chef instituzioak dira beti zoriontsu plater klasiko bakarra eskaintzeko, baina baita errezeta berriak prestatu. Non erraz dezakezu haragi solyanka lortzeko, rukolloy entsaladak, fondues otarrainxkak, sorbetea, Berry Gazta eta gehiago. Jatetxe gain, beti dago sasoiko menuak eta eskaintza bereziak enpresa-bazkaria egiteko.\nAparte, ohartu igandean 12tik 16ra, antolatu haurrentzako brunch, non zure seme utzi dezakezu daukat. Umea denbora pasatzeko izango animatzaile eta lagunekin, bai eta egon zaporetsua eta osasungarria bazkaria 3 plater osatua jateko gai. Horrez gain, jatetxea "Volgograd" oturuntza eta harrera bai etxean eta beste nonbait zerbitzuak eskaintzen ditu. Catering maila goreneko antolatuko dira. menu berezi bat, esperientziadun zerbitzariak eta hall kudeatzailea: Horretarako, han dena behar da.\nRestaurant "7an Heaven"\nJakina, jatetxea "Volgograd" Jada ez da hirian, esaterako, erakunde bakarra. berriki deskubritu eta itxaropentsua adierazi daiteke "Heaven 7an." Artean Horrelako izen interesgarri bat jabeek azalpen sinple bat. Noiz da pertsona bat zoriontsua da , 7an zeru gainean dago. Hau da, eta sukaldari bat egin behar denean datozen menuan plater beste batekin nahi du. hau asko eta diseinu hi-tech estiloan laguntzen arren.\nBatik bat jatetxe "7 zerua" bestea desberdina jatorrizko sukaldaritza presentzia. Ez beste inon ez du funtzionatuko plater horiek saiatzeko. gogoko gonbidatuak Salmon kurruskaria almendra lurrazal, enpresa entsalada "7an Heaven" eta albondigak frijituak Asian zopa kontutan izan daiteke, besteak beste. Era in jatetxeko menua irekia sua baino gehiago egosi plater asko ditu. Baina chef hau ez da mugatzen, etengabe bisitariak bere sukaldaritzako ideia berriak epaia den erakusteko.\nKasu honetan, erakunde ez duela beren menu, kide nazio jakin batean buruz hitz (beste askoren Volgograd jatetxeak gisa) nahi. Bezeroaren berrikuspen, ordea, Europako eta Kaukasoko gehiago ezagutzen sukaldaritza emandako lehentasuna gehienak adierazi. Profesionalak kritikari bera uste du, besteak beste, lodia esperimentu hori konbinazio Produktu segurtasunez fusio estiloa egotzitako daiteke. Azken finean, badaude Pan-Asian platerak. Izan ere, ez da hain garrantzitsua zer estiloaren izena, bertan janaria, dira benetan gozoak eta appetizing badu.\nBeste ideia original\nHala ere, erakunde hori izan zen puntuazioa ere sartu "jatetxe onenaren Volgograd ere," menu interesgarri bat besterik eta diseinua ez da nahikoa. Gehiago Jatorrizko ideia behar. magia zenbakia Beraz, leku honetan dena menpe dago "7". It ekainaren 7an inauguratu zen, auzoan dago "7 haize" eta da irekita, 7 egun astean. zorte pixka bat ikasi nahi dutenek, behin betiko behar duzu gelditu eta jatetxean afaldu. Batez ere, astegunetan 12 eta 16 ordu bitartean jatetxeko ez eskaintzen ditu enpresa-bazkaria gozatu arrazoizko prezio batean, baina baita autoa garbitzeko orrian. Oso erosoa da, ezta?\nEta gonbidatu apur bat mozkortuta eta ezin gurpila atzean, burdinazko zaldia utzi dezakezu estali aparkaleku batean. Ez kezkatu langileak arduratuko da bere gisa. proposamen bat - bigarren solairuan sauna bat. Ustekabean jatetxe bat? Baina jabeak prest guztia egin eta gehiago beraien bisitariak, 7an zeru gainean zeuden daude. Hori zergatik jatetxea da, eta bere izena lortu.\n"Bison" - txuleta Sindikatuen helbidea, menu, berrikuspen etxe batean\nArrano Cafe eta jatetxeak. Ezaugarriak, helbideak, bisitari berrikuspen\nRestaurant "Pontoff gabe" helbide, menu, berrikuspen\nIrkutsk, kafetegi "Mesi": helbide, deskribapena, berrikuspen\nZer tenperatura aldaketa pneumatikoak neguan At? Arazoa konpontzeko hurbildu behar arduraz!\nMendia torlojua pila bere eskuekin\n"Palin": erabilera, adierazpenak, bigarren mailako efektuak argibideak. Analogia onena "Palin"\nNola zartagin batean arrautza bat frijitu?\nNon eta nola itsaspeko munduaren sekretuak ikasteko?\nPoltsak beren eskuekin - modan eta ederra\nGaraiena emakume munduko - nor dira?\nAlexander Sviyash: bibliografia, liburu puntuazioa\nAutoa edozein bikaina Horrez - athermal beira


Datorren ikasturtera arte agur esan diote Auzokori - Aretxabaleta - Goiena.eus\nMirari Altube 2017-07-07 14:33\nIkasturte bukaerako meriendan elkartutako emakumeak seme-alabekin.\nEuskarak elkartu ditu astero-astero udaletxe zaharrean eta agur esateko ordua iritsi zaie astean. Loramendi elkarteak gidatutako Auzoko taldeak datorren ikasturte arte itxi ditu ateak, beti ere, indarberrituta itzultzeko asmoarekin.\nHamar-hamabi laguneko taldea elkartu da Nerea Zubillaga dinamizatzailearekin: "Nahiko talde egonkorra izan da, eta horrek erraztu egin du. Hortaz, pozik gaude ikasturtearekin". Afrika iparraldekoak izan dira gehien: "Batez ere Saharakoak, Marokokoak eta Aljeriakoak eta Pakistanekoren bat edo beste ere egon da. Emakumeak dira gehiengoa, eta horien egoera aldatzen joan da ikasturtea hasi zenetik; hasieran senarrak lan egin bitartean umeen kargu zeuden gehienak baina orain lanean hasi dira asko: Caritasen, Gu Haziak Gara elkartean… Hala ere, bateratu egiten dute lana eta Auzoko", dio Zubillagak.\nMaragua sahararra eta Fatiha marokoarra dira taldean elkartu diren bi kide, eta eguaztenean elkar agurtu ziren meriendatxoa eginda udaletxe zaharrean. Maraguak bi urte daramatza Aretxabaletan eta aurretik Eskoriatzan eta Bizkai aldean ere bizi izandakoa da; horregatik, euskaraz gero eta hobeto egiten du: "Oraindik apur bat bakarrik, baina gehiago ikasi nahi dut", dio. Era berean, oso pozik dago Aretxabaletan: "Jende jatorra topatu dut, eta inguruko parajeak ere oso politak dira: Urkulu, Udala…". Fatiha, ostera, Sevillan sei urte egin ostean etorri da eta oraindik ez du urtea bete herrian. Hala ere, argi du bertako hizkuntzara gerturatzea oso garrantzitsua dela.\n"Elkarbizitza eta integrazioa bultzatzeko da inportantea Auzoko eta datorren ikasturtean ere horretan jarraituko dugu", adierazi du Zubillagak.


Ibilgailu berria... eta elektrikoa balitz? - Informazio erabilgarria - gipuzkoaingurumena\nIbilgailu berria... eta elektrikoa balitz?\nIbilgailu elektriko bat erostea pentsatzen ari bazara, jarraian ezaugarri tekniko eta ekonomikoak jasotzen dituen zerrenda bat duzu, lagungarria izan daitekeena aukeratzeko orduan, kontuan hartuz ibilgailuari emango diozun erabilera.\nNahiz eta OPEP-ek (petrolioa esportatzen duten estatuen erakundea) iragarri duen 2040. urterako munduko ibilgailuen % 1 bakarrik izango dela elektrikoa, garbi dago azken urteetan ibilgailu marka gehienetan iraultza bat gertatu dela ibilgailu elektrikoen merkatuan kokatzeko. Egun, ibilgailu elektronikoak merkaturatzen dituzten 26 marka daude: ezagunenetako batzuk Peugeot, BMW, Volkswagen, Nissan, Citroën, Renault, etab; beste batzuk, berriz, apenas agertzen dira hedabideetako iragarkietan; eta hedabideetan nagusi dena TESLA.\nZein alderdi tekniko-ekonomiko hartu behar dira kontuan ibilgailu elektriko bat aukeratzeko orduan? Ohiko erregaia erabiltzen duten ibilgailua erostea aukeratzen badugu prezioa, autonomia (bateriaren gaitasunarekin lotura zuzena), elektrizitatearen kontsumoa eta abiaduraren ezaugarriak berak izango lirateke, baina kargatzeko denbora eta horretarako guneak ere kontuan hartu beharrekoak dira.\nAbuztuko buletinean etxean ibilgailuak kargatzeko guneei buruzko informazioa emango dizuegu, baina jakin ezazue Gipuzkoan erabilera publikoko (asko IBIL karga kudeatzaileari dagozkionak) eta pribatuko 59 karga gune daudela (https://www.ibil.es/index.php/es/).\nBaina 6 puntu horiez gain bi galdera hauek egitea komeni da:\nZein erabilera emango diot ibilgailu elektrikoari? Hiri barruan? Hiri artean? distantzia ertainak? Erantzuna garrantzitsua da autonomiaz eta bateriaz ari baikara, hau da, karga batetik bestera egin ditzakegun kilometroez.\nAutonomia: ibilgailu elektrikoetako ion litiozko bateria arruntek 65 kilometroko gidatze autonomia ahalbidetzen dute hiriko kotxe elektriko trinkoenen (AIXAM Mega city) kasuan eta TESLA Model S ibilgailu iraultzailearen kasuan berriz 550 kilometro; baina, batez bestekoa 130-140 kilometro inguruan kokatzen da.\nGehieneko abiadura: errekuntzako ibilgailuetan bezala, zenbat eta abiadura handiagoa orduan eta elektrizitate kontsumo handiago eta bateria deskarga handiagoa. Ibilgailu elektriko gehienek orduko 110-120 kilometro harrapatzen dituzte (gure errepideetako abiadura muga), baina ibilgailu elektriko hiritar txikiek (RENAULT Twizy) 45-85 kilometroko habiadura harrapatzen dute eta BMV i3 kirol bertsiokoek,berriz, 150 km/orduko harrapatzen dute.\nElektrizitate kontsumoa: Ibilgailu elektrikoen kontsumoa 100 kilometro bakoitzeko kilowatio orduko neurtzen da (kW.h/100 km.) Kontuan hartu behar da gidatzen zenbat eta eraginkorrago izan (eta elektrizitatea kontsumitzen duen ibilgailuaren ekipamendua ahalik eta gutxien erabiltzen badugu) bateriaren autonomia luzatuko dugula eta gastu gutxiago izango dugula. Kontsumoaren batez bestekoa 13kWh/100km da, baina bertsio hiritar soilek (RENAULT Twizy) 6kWh/100km kontsumoa dute. Kontsumo horren kostu ekonomikoa kontratatzen dugun kargaren tarifaren araberakoa izango da, bai baimendutako kudeatzaile baten bitartez (karga publikoko guneak) edo gure erreferentziako merkaturatzailearen bitartez, kargatzeko gunerik badugu. Kostu ekonomikoa 2 eta 2,6 €/100 km artekoa izan daiteke egunez kargatzen badugu edo 0,9 -1,3€/100km-ra jaitsi daiteke 2.0DHS tarifa onuragarria aprobetxatzen badugu (supervalle bezala ezagutzen dena eta ibilgailu elektrikoentzako bereziki pentsatutakoa).\nKargatzeko denbora: Egun birkargatzeko 3 modalitate daude, motela (ohiko etxeko karga gunea), erdi-azkarra eta (oso) azkarra. Horiek karga kudeatzaileek erabiltzen dituzten karga publikoko guneetan aurkitzen dira. (Ad. IBIL) Lehen kasuan bateria guztiz kargatzeko 6 -10 ordu beharko dira, bigarren kasuan berriz, ordubete gutxi gorabehera, eta puntako karga azkarrarekin, ordu erdi bat baino gutxiago! Dena den jakin behar duzu bateria horiek partzialki kargatu daitezkeela (bateriaren ahalmenaren %80) denbora erdian (3-5 ordu).\nPrezioa: nahiz eta errekuntzako motorretan baino modelo eskaintza txikiagoa izan, elektrikoen merkatuan hiri erabilerako, hiriarteko erabilerako, merkataritza erabilerako eta familia formatuko ibilgailuak aurki ditzakegu, trinkoak edo deportiboak, 23.000 eurotik aurrera (laguntzarik gabe eta BEZa barne) baina ibilgailu elektriko txikiak ere aukera ditzakegu, hala nola, Renault Twizy 8.000 eurotan edo Tesla etxeko S eredua, 67.000 eurotan. Gehien saldu diren ibilgailu modeloen taula honek lagundu zaitzake begirada batean.\nEnergiaren Euskal Erakundeak badu "garraioa eta mugikortasun efizientea" bultzatzeko laguntza programa, hemen kontsultatu dezakezu.\nGainera, amortizazio epearen eta konparazioen azterlan zehatzago bat egin nahi baduzu CEVNE izeneko CARTIF Zentro Teknologikoko potentzia handiko kalkulagailu hau gomendatzen dizugu.\nZorte on zure aukeraketan!


“Elurzuloen bidea” Urdabururen 3. etapa – Orereta Ikastola\n“Elurzuloen bidea” Urdabururen 3. etapa\nEraikina: Elurzuloen bidea\nHasiera data: 2022/03/20 8:00 am\nBukaera data: 2022/03/20 2:00 pm\nIkasturte honetako Urdaburuko 3. etapa izango da datorren martxoaren 20an, igandean. Oraingo honetan, Elurzuloen bidea izango da helburua.\nKontuan izan gaur irekitzen dugun izen ematea martxoaren 20rako dela; oraindik martxoaren 13ko irteera egin gabe dago, eta horretarako ere izen ematea irekita dagoela. Beraz, izen ematean kontuz datekin.\nMARTXOAren 20ko irteeran izen emateko:


Atzo Gorka Julio, Mikel Iturria eta hiruron txanda izan zen Amaraunako sarelarien tartean. Beti bezala, EITBko Miramongo estudioetan izan ginen Nagore Telleria eta Andoni Mutiloarekin. Ondorengo gaiei buruz hitz egin genuen:\nChange.org, Lizartza eskolaren eskaeraren harira:\nLizartzako eskola Change.org-en\nBeste bi proposamen: Bilbotarren omenaldia merezi du Azkunak eta Moyua plaza Kukutza plaza izendatzeko proposamena\nZer da Change.org?\nHainbat aholku sarean anonimotasuna mantentzen saiatzeko:\nDuck duck go nabigatzailea\nInternet eroriko da eta paniko uneak biziko ditugu\nErrealitate alternatiboko jokoei buruz ere hitz egiteko asmoa genuen, baina ez digu denborarik eman:\nErrealitate alternatiboko jokoak (Ingress eta Conectur Android)\nLehengo igandeko Amaraunako sarelarien tartean, Gorka Julio, Mikel Iturria eta hirurok egon ginen, EITBko Miramongo estudioetan, Nagore Telleria eta Andoni Mutiloarekin batera. Ondorengo gaiei buruz hitz egin genuen:\nBlogetan blog lehiaketa: sari-banaketa, jardunaldia, blog irabazleak… #blogetan\nTwitter ekosistema: bilatzaileak, bistaratze tresnak… (Topsy.com, Onemilliontweetmap.com, Trendsmap.com, Hootsuite.com, Bluenod.com, Flocker.outliers.es, Mention.com…)\nZein jokabide izan behar dute enpresek sarean? Praktika on eta txar batzuk… (Qué no debe hacer su empresa en Internet)\nErabiltzaileon datuen garrantzia dela eta, azken joera: zure datuak zuzenean erostea (Tu privacidad por 5 dolares)\nGure datuen garrantziaz\nInterneten alta ematen dugu zerbitzu askotan, gero eta gehiagotan. Gehienetan doan. Dena den, esan liteke ez dela beti guztiz doan; izan ere, gu geu baikara produktua enpresa askorentzat. Zer esan nahi du honek? Konpainia horiei gure datuak ‘oparitzen’ dizkiegula. Gmail, Yahoo… posta zerbitzuak, Twitter, Facebook, Whatsapp, besteak beste, guk musutruk erabiltzen ditugu, baina komeni da jakitea gure datuekin geratzen direla (gure estatistikak, ohiturak, gustuak…). Klik bakoitzarekin informazioa pasatzen diegu, eta askotan datu horiekin negoziatu egiten dute (saldu…).\nEz dut, beraz, inongo sekreturik argituko gaur egun enpresa guztiak gure datu horien atzetik dabiltzala esaten badut. Horren lekuko dira, adibidez, Facebook eta Whatsapp azkenaldian (Why Facebook really bought Whatsapp: Instant messages beat status updates for data mining eta Facebook, WhatsApp, And The Insatiable Appetite For Data).\nIldo beretik, inoiz erreparatu diozu aplikazio bat mugikorrera jaistean, zein baimen ematen diozun? Ikus, esaterako, goiko irudia (Snapchat aplikazioari dagokio): kokagunea, zure kontaktuak…